ΕΚΘΕΣΗ ΤΗΣ ΕΠΙΤΡΟΠΗΣ σχετικά με τις εργασίες των επιτροπών κατά τη διάρκεια του 2002

1. ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ

Η παρούσα έκθεση καλύπτει τις δραστηριότητες των επιτροπών «επιτροπολογίας» κατά τη διάρκεια του 2002. Ακολουθεί τη βασική δομή των δύο προηγούμενων εκθέσεων και περιέχει ένα εισαγωγικό τμήμα 1, μία οριζόντια επισκόπηση των δραστηριοτήτων των επιτροπών στο τμήμα 2 και ένα παράρτημα με λεπτομερείς στατιστικές για κάθε επιτροπή «επιτροπολογίας», με βάση τους διαφόρους τομείς που καλύπτουν οι υπηρεσίες της Ευρωπαϊκής Επιτροπής. Σε σχέση με τα προηγούμενα έτη, η παρούσα έκθεση παρουσιάζει σημαντική βελτίωση όσον αφορά τη διαφάνεια των στατιστικών του παραρτήματος, καθώς όλες οι επιτροπές παρατίθενται η καθεμία χωριστά και συνοδεύονται με παρατηρήσεις σχετικά με τις δραστηριότητές τους.

1.1 Η νομική φύση και ο ρόλος των επιτροπών «επιτροπολογίας»

Σκοπός των επιτροπών «επιτροπολογίας» είναι να επικουρούν την Ευρωπαϊκή Επιτροπή στην άσκηση των αρμοδιοτήτων εκτέλεσης που της έχει αναθέσει ο νομοθέτης, δηλ. το Συμβούλιο και το Ευρωπαϊκό Κοινοβούλιο. Οι επιτροπές «επιτροπολογίας» εμφανίζουν τρία βασικά κοινά χαρακτηριστικά.

Πρώτον, δημιουργήθηκαν από το νομοθέτη (το Συμβούλιο και το Ευρωπαϊκό Κοινοβούλιο), σύμφωνα με τις «νομοθετικές» διαδικασίες που εφαρμόζονται κατά τη στιγμή της έκδοσης της «ιδρυτικής πράξης», δηλ. με βάση τη διαδικασία συνεργασίας ή διαβούλευσης και, μετά τη συνθήκη του Μάαστριχτ, σύμφωνα με τη διαδικασία συναπόφασης. Επομένως, οι επιτροπές «επιτροπολογίας» διαθέτουν μία νομική βάση η οποία εμπεριέχεται στη λεγόμενη «βασική πράξη».

Δεύτερον, όσον αφορά αρκετές πτυχές, έχουν τυποποιημένη διάρθρωση και τυποποιημένες μεθόδους εργασίας. Ένας εκπρόσωπος της Ευρωπαϊκής Επιτροπής προεδρεύει κάθε επιτροπής αποτελούμενης από εκπροσώπους των κρατών μελών. αυτοί είναι τα μόνα «μέλη» των επιτροπών. Οι επιτροπές παρεμβαίνουν στο πλαίσιο των διαδικασιών των προβλεπόμενων στη βασική νομοθετική πράξη, σύμφωνα με την απόφαση «επιτροπολογίας» του Συμβουλίου.

Το άρθρο 9 της απόφασης 1999/468/ΕΚ [1] του Συμβουλίου καταργεί την παλαιά απόφαση 87/373/ΕΟΚ της 13ης Ιουλίου 1987 για την επιτροπολογία (την απόφαση «επιτροπολογίας» του 1987) [2]. Οι διαδικασίες που προβλέπονταν στην απόφαση του 1987 παρέμειναν προσωρινά σε ισχύ έως την τροποποίηση των βασικών νομοθετικών πράξεων σε συμμόρφωση με τις διαδικασίες επιτροπολογίας βάσει της απόφασης 1999/468/ΕΚ. Αυτό έγινε είτε με χωριστές πράξεις τροποποίησης είτε με τους «κανονισμούς ευθυγράμμισης» (βλ. τμήμα 1.2).

[1] ΕΕ L 184, 17.07.1999, σ. 23.

[2] EE L 197, 18.07.1987, σ. 33.

Τρίτον, οι επιτροπές εκδίδουν γνώμες σχετικά με τα σχέδια εκτελεστικών μέτρων που τους υποβάλει η Ευρωπαϊκή Επιτροπή δυνάμει των διατάξεων της βασικής νομοθετικής πράξης και παρεμβαίνουν στο πλαίσιο της συμβουλευτικής διαδικασίας, της διαδικασίας διαχείρισης ή της κανονιστικής διαδικασίας που προβλέπεται για το σκοπό αυτό.

Σύμφωνα με το άρθρο 2 της απόφασης 1999/468/ΕΚ του Συμβουλίου, πρέπει να γίνεται χρήση της διαδικασίας διαχείρισης για μέτρα διαχείρισης όπως τα μέτρα που αφορούν την εφαρμογή της κοινής γεωργικής και αλιευτικής πολιτικής ή την εφαρμογή προγραμμάτων με σημαντικές δημοσιονομικές επιπτώσεις (άρθρο 2 α). Πρέπει να γίνεται χρήση της διαδικασίας κανονιστικής επιτροπής για μέτρα γενικής εμβέλειας, που έχουν ως στόχο την εφαρμογή των ουσιαστικών διατάξεων των βασικών πράξεων, μεταξύ των οποίων μέτρα για την προστασία της υγείας ή την ασφάλεια των ανθρώπων, των ζώων ή των φυτών, καθώς και μέτρα προσαρμογής ή ενημέρωσης ορισμένων ίτεχνικώντδιατάξεων της βασικής πράξης (άρθρο 2 β). Η συμβουλευτική διαδικασία εφαρμόζεται σε όλες τις άλλες περιπτώσεις εφόσον θεωρείται η πλέον κατάλληλη.

1.2 Η κατάσταση εφαρμογής της απόφασης 1999/468/EΚ

Με τη δήλωση αριθ. 2 σχετικά με τη θέση σε εφαρμογή της απόφασης 1999/468/ΕΚ [3] του Συμβουλίου, το Συμβούλιο και η Ευρωπαϊκή Επιτροπή συμφώνησαν να προσαρμόσουν το συντομότερο δυνατό τις διατάξεις σχετικά με τις επιτροπές που επικουρούν την Ευρωπαϊκή Επιτροπή στην άσκηση των εκτελεστικών αρμοδιοτήτων της βάσει της απόφασης 87/373/ΕΟΚ, προκειμένου να ευθυγραμμιστούν με τις διατάξεις των άρθρων 3 έως 6 της απόφασης 1999/468/ΕΚ, σύμφωνα με τις κατάλληλες νομοθετικές διαδικασίες.

[3] ΕΕ C 203, 17.07.1999, σ. 1.

Από την έναρξη ισχύος της απόφασης 1999/468/EK, οι διαδικασίες επιτροπών για ορισμένες βασικές πράξεις έχουν ενημερωθεί σε κάθε περίπτωση χωριστά. Για να ολοκληρωθεί η αναπροσαρμογή, στο τέλος του 2001 η Επιτροπή παρουσίασε δέσμη τεσσάρων χωριστών προτάσεων (τους λεγόμενους «κανονισμούς ευθυγράμμισης") [4], που καλύπτουν πάνω από 300 βασικές πράξεις που προβλέπουν διαδικασίες εφαρμογής. Οι τέσσερις προτάσεις κανονισμών του Συμβουλίου και του Ευρωπαϊκού Κοινοβουλίου αντιστοιχούν στις διάφορες νομοθετικές διαδικασίες (διαδικασία σύμφωνης γνώμης, διαδικασία συναπόφασης και διαδικασία διαβούλευσης με ειδική πλειοψηφία και ομοφωνία). Αξίζει να σημειωθεί ότι οι εν λόγω προτάσεις δεν επηρεάζουν τις ουσιαστικές διατάξεις των τροποποιημένων νομοθετικών πράξεων ούτε τις διαδικασίες διασφάλισης ή την ταυτότητα των επιτροπών που προβλέπονται στις βασικές νομοθετικές πράξεις.

[4] Προτάσεις COM (2001) 789 τελικό , που εκδόθηκε στις 27.12.2001.

Οι «κανονισμοί ευθυγράμμισης» εξετάστηκαν από το Συμβούλιο και το Ευρωπαϊκό Κοινοβούλιο κατά τη διάρκεια του 2002. Έως την έγκριση της παρούσας έκθεσης (Ιούλιος 2003) είχαν εγκριθεί και είχαν τεθεί σε ισχύ τρεις από τους τέσσερις κανονισμούς χωρίς να χρειάζεται να μεταφερθούν στην εθνική νομοθεσία των κρατών μελών [5].

[5] Κανονισμοί (ΕΚ) αριθ. 806/2003 (ΕΕ L 122,16.05.2003, σ. 1) και αριθ. 807/2003 (ΕΕ L 122, 16.05.2003, σ. 36) του Συμβουλίου, της 14ης Απριλίου 2003, περί προσαρμογής προς την απόφαση 1999/468/ΕΚ των διατάξεων των σχετικών με τις επιτροπές που επικουρούν την Επιτροπή στην άσκηση των εκτελεστικών αρμοδιοτήτων της, οι οποίες προβλέπονται από πράξεις του Συμβουλίου που εκδόθηκαν σύμφωνα με τη διαδικασία διαβούλευσης (ειδική πλειοψηφία/ομοφωνία) και κανονισμός (ΕΚ) αριθ. 1105/2003 του Συμβουλίου, της 26ης Μαΐου 2003, για την τροποποίηση του κανονισμού (ΕΚ) αριθ. 1260/1999 περί γενικών διατάξεων για τα διαρθρωτικά ταμεία, ΕΕ L 158 της 27.06.2003, σ. 3.

Ως σημαντικό νέο στοιχείο, το άρθρο 7 της απόφασης 1999/468/EK, και οι δηλώσεις του Συμβουλίου και της Επιτροπής σχετικά με εκείνη την διάταξη (κυρίως οι δηλώσεις αριθ. 4 και 5), καθιέρωσαν μέτρα με σκοπό να βελτιώσουν τη διαφάνεια της εργασίας των επιτροπών επιτροπολογίας.

Από αυτή την άποψη, η δημοσίευση αυτής της ετήσιας έκθεσης σχετικά με τις εργασίες των επιτροπών, όπως προβλέπεται στο άρθρο 7 παράγραφος 4, καθεαυτή βοηθά σημαντικά στη διαφώτιση σχετικά με τις δραστηριότητες της Επιτροπής όσον αφορά την άσκηση των εκτελεστικών αρμοδιοτήτων της.

Επίσης, σύμφωνα με το άρθρο 7 παράγραφος 4, η Επιτροπή έχει δημοσιεύσει κατάλογο όλων των επιτροπών που την επικουρούν στην άσκηση των εκτελεστικών αρμοδιοτήτων της [6]. Ο κατάλογος αυτός θα ενημερωθεί και θα επαναδημοσιευθεί κατά τη διάρκεια του 2003. Στις 31 Ιανουαρίου 2001, σύμφωνα με το άρθρο 7 παράγραφος 1, η Ευρωπαϊκή Επιτροπή εξέδωσε πρότυπο εσωτερικό κανονισμό [7], βάσει του οποίου οι υφιστάμενες ή νεοσυσταθείσες επιτροπές θεσπίζουν τον εσωτερικό τους κανονισμό. Η Επιτροπή σκοπεύει να εκδώσει μια ενημερωμένη έκδοση του τυποποιημένου Εσωτερικού Κανονισμού μέχρι το τέλος του 2003 και να τον εναρμονίσει με τους νέους κανόνες για την πρόσβαση στα έγγραφα (βλ. κατωτέρω). Μέχρι το τέλος του 2002, 89 επιτροπές σε σύνολο 257 είχαν θεσπίσει εσωτερικό κανονισμό βασισμένο στο τυποποιημένο κείμενο που ισχύει.

[6] ΕΕ C 225, 08.08.2000, σ. 2.

[7] ΕΕ C 38, 06.02.2001, σ. 3. Κατόπιν ορισμένων τροπολογιών που πρέπει να εγκριθούν από την Ευρωπαϊκή Επιτροπή και μιας γλωσσικής αναθεώρησης, ο εσωτερικός πρότυπος κανονισμός θα αποτελέσει αντικείμενο νέας δημοσίευσης στην Επίσημη Εφημερίδα.

Τέλος, το άρθρο 7 παράγραφος 5 της απόφασης 1999/468/ΕΚ προβλέπει ότι η Ευρωπαϊκή Επιτροπή πρέπει να δημοσιεύσει μητρώo με τα στοιχεία όλων των εγγράφων που διαβιβάζονται στο Ευρωπαϊκό Κοινοβούλιο στο πλαίσιο των διαδικασιών της επιτροπολογίας. Το μητρώο θα τεθεί σε λειτουργία έως τα τέλη του 2003. Όπως επισημαίνει στη δήλωσή της (αριθ. 5) σχετικά με την απόφαση 1999/468/EK του Συμβουλίου, η Επιτροπή σκοπεύει, ως πρόσθετο μέτρο διαφάνειας, να διευρύνει το πεδίο του μητρώου με την προσθήκη ενός χώρου απόθεσης, καθιστώντας τα έγγραφα που ανακοινώνονται στο Ευρωπαϊκό Κοινοβούλιο διαθέσιμα στο κοινό, στο πλαίσιο του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου σχετικά με το δικαίωμα πρόσβασης στα έγγραφα των κοινοτικών οργάνων [8], ο οποίος τέθηκε σε ισχύ στις 3.12.2001 [9].

[8] EE L 145, της 31.05.2001, σ. 43.

[9] Η επόμενη έκθεση θα περιλαμβάνει αξιολόγηση αντίκτυπου του κανονισμού αριθ. 1049/2001, που εκδόθηκε στη διάρκεια του 2001.

1.3 Tο δικαίωμα ελέγχου του Ευρωπαϊκού Κοινοβουλίου

Η Ευρωπαϊκή Επιτροπή έχει την υποχρέωση να ενημερώνει το Ευρωπαϊκό Κοινοβούλιο σχετικά με τις εργασίες των επιτροπών και να του διαβιβάζει όλα τα σχέδια εκτελεστικών μέτρων δυνάμει βασικής πράξης που εγκρίνεται βάσει του άρθρου 251 της συνθήκης, έτσι ώστε το Ευρωπαϊκό Κοινοβούλιο να μπορεί να ασκεί το δικαίωμα ελέγχου το οποίο του αναγνωρίζεται από το άρθρο 8 της απόφασης 1999/468/ΕΚ.

Το Ευρωπαϊκό Κοινοβούλιο και η Ευρωπαϊκή Επιτροπή συνήψαν το Φεβρουάριο του 2000 «συμφωνία όσον αφορά τις λεπτομέρειες εφαρμογής της απόφασης 1999/468/ΕΚ του Συμβουλίου», η οποία αποβλέπει στη συγκεκριμένη ρύθμιση των λεπτομερειών εκτέλεσης των υποχρεώσεων που επιβάλλονται στην Ευρωπαϊκή Επιτροπή [10].

[10] EE L 256, της 10.10.2000, σ. 19 Η συμφωνία ακύρωσε ορισμένες προηγούμενες συμφωνίες: τη συμφωνία Plumb/Delors του 1988, τη συμφωνία Samland/Williamson του 1996 και το "modus vivendi" του 1994.

Η συμφωνία προβλέπει τη διαβίβαση των εγγράφων με ηλεκτρονικά μέσα. Στη διάρκεια του 2001 η ενέργεια αυτή πραγματοποιήθηκε προοδευτικά. Τα έγγραφα των διαφόρων υπηρεσιών της Ευρωπαϊκής Επιτροπής διαβιβάζονται πρώτα στη Γενική Γραμματεία η οποία τα αποστέλλει αμέσως σε μια κεντρική υπηρεσία του Ευρωπαϊκού Κοινοβουλίου. Σήμερα όλες σχεδόν οι διαβιβάσεις εγγράφων γίνονται ηλεκτρονικά.

Εκτός από τις επείγουσες περιπτώσεις, η συμφωνία προβλέπει προθεσμία ενός μηνός από την παραλαβή «οριστικού» σχεδίου εκτελεστικού μέτρου [11] στο πλαίσιο νομοθετικής πράξης που εγκρίθηκε σύμφωνα με τη διαδικασία της συναπόφασης, ώστε το Ευρωπαϊκό Κοινοβούλιο να εκδώσει, ενδεχομένως, σύμφωνα με το άρθρο 8 της απόφασης 1999/468/ΕΚ του Συμβουλίου, ψήφισμα (σε ολομέλεια), εάν κρίνει ότι το σχέδιο υπερβαίνει τις εκτελεστικές αρμοδιότητες που προβλέπονται στην εκτελεστική πράξη [12]. Αξίζει να σημειωθεί ότι στη διάρκεια του 2002 δεν υπήρξε καμία περίπτωση όπου το Ευρωπαϊκό Κοινοβούλιο αισθάνθηκε την ανάγκη να εκδώσει ψήφισμα βασισμένο στο άρθρο 8 της απόφασης 1999/468/EK του Συμβουλίου

[11] Τα σχέδια αποστέλλονται πρώτον πριν από τη συνεδρίαση μιας επιτροπής και στη συνέχεια μια δεύτερη φορά μετά από αυτή τη συνεδρίαση, εφόσον έχουν πραγματοποιηθεί ουσιαστικές τροποποιήσεις στο σχέδιο μέτρου.

[12] Η ίδια η βασική πράξη πρέπει να έχει εγκριθεί κατά τη διαδικασία συναπόφασης (άρθρο 251 της συνθήκης) μεταξύ του Συμβουλίου και του Ευρωπαϊκού Κοινοβουλίου.

Η διμερής συμφωνία του Φεβρουαρίου του 2000 εφαρμόστηκε με περαιτέρω διοικητική συμφωνία της Γενικής Γραμματείας του Ευρωπαϊκού Κοινοβουλίου και της Επιτροπής, της 14ης Δεκεμβρίου 2001. Αυτή η διοικητική συμφωνία προορίζεται να εξασφαλίσει μια εναρμονισμένη προσέγγιση από τις υπηρεσίες της Επιτροπής, έτσι ώστε να εκπληρώνονται κατάλληλα όλες οι υποχρεώσεις της Επιτροπής στο πλαίσιο της διμερούς συμφωνίας του Φεβρουαρίου του 2000. Ειδικότερα, προβλέπει ελάχιστα πρότυπα όσον αφορά το είδος και τη δομή των εγγράφων.

1.4 Παραπομπές στο Συμβούλιο

Επτά περιπτώσεις παραπομπών στο Συμβούλιο σημειώθηκαν το 2002. Σύμφωνα με την απόφαση 1999/468/EK του Συμβουλίου, τα σχέδια μέτρων πρέπει να παραπεμφθούν στο Συμβούλιο εφόσον η Επιτροπή δεν επιτύχει την απαραίτητη πλειοψηφία στα πλαίσια της διαδικασίας ρύθμισης ή εφόσον υπάρχει μία αντίθετη ψήφος στα πλαίσιο της διαδικασίας διαχείρισης. Οι επτά παραπομπές αφορούσαν διαφόρους τομείς πολιτικής. Δύο περιπτώσεις αφορούσαν τη γεωργία (βλ. παράρτημα, σημείο 3), δύο περιπτώσεις την πολιτική μεταφορών (βλ. παράρτημα, σημείο 4), μία περίπτωση το περιβάλλον (βλ., παράρτημα, σημείο 5), μία περίπτωση την υγεία και την προστασία των καταναλωτών (βλ., παράρτημα, σημείο 13) και μία περίπτωση την εμπορική πολιτική (βλ. παράρτημα, σημείο 16).

Όπως τα προηγούμενα έτη, το μικρό ποσοστό παραπομπών (περίπου 0,25%) έναντι του συνολικού αριθμού πράξεων που εγκρίθηκαν από την Επιτροπή (κατά τη διαδικασία διαχείρισης ή ρύθμισης) δείχνει ότι η εργασία των επιτροπών με το ισχύον σύστημα επιτυγχάνει υψηλό βαθμό συναίνεσης και ότι οι προτάσεις των εκπροσώπων της Επιτροπής εγκρίνονται κανονικά από τις επιτροπές.

1.5 Γενικότερες εξελίξεις

Στη Λευκή Βίβλο για την Ευρωπαϊκή Διακυβέρνηση [13] η Επιτροπή πρότεινε να επανεξεταστούν οι όροι έγκρισης των μέτρων εφαρμογής και η ανάγκη διατήρησης των υφιστάμενων διαδικασιών των επιτροπών, ιδιαίτερα της διαχειριστικής και της κανονιστικής διαδικασίας [14]. Η Επιτροπή ανακοίνωσε την πρόθεσή της να υλοποιήσει πρωτοβουλίες για την τροποποίηση του άρθρου 202 της συνθήκης ούτως ώστε το Συμβούλιο και το Ευρωπαϊκό Κοινοβούλιο να διαδραματίζουν ισοδύναμο ρόλο «κατά την εποπτεία του τρόπου άσκησης του εκτελεστικού ρόλου της Επιτροπής» [15].

[13] COM(2001) 428 τελικό.

[14] Βλ. λευκή βίβλο, σ. 36.

[15] Ομοίως.

Το Δεκέμβριο του 2002 υποβλήθηκε συγκεκριμένη πρόταση της Επιτροπής για την αναδιοργάνωση του πλαισίου της επιτροπολογίας [16]. Ουσιαστικά, η πρόταση προβλέπει την αναθεώρηση της διαδικασίας της κανονιστικής επιτροπής για ορισμένα εκτελεστικά μέτρα όσον αφορά πράξεις που εγκρίνονται βάσει της διαδικασίας της συναπόφασης (άρθρο 251 της συνθήκης). Η νέα αυτή διαδικασία θα χωρίζεται σε ένα «στάδιο εκτέλεσης», το οποίο επιτρέπει στις επιτροπές «επιτροπολογίας» να εκδίδουν τις γνώμες τους, και σε ένα ακόλουθο «στάδιο ελέγχου», κατά το οποίο το Ευρωπαϊκό Κοινοβούλιο και το Συμβούλιο τοποθετούνται σε ισότιμη θέση όσον αφορά την εποπτεία της άσκησης εκ μέρους της Επιτροπής των εκτελεστικών της αρμοδιοτήτων. H πρόταση συνεπάγεται την προσαρμογή του πεδίου εφαρμογής των υφιστάμενων διαδικασιών των επιτροπών σύμφωνα με πράξεις που εγκρίθηκαν στο πλαίσιο της διαδικασίας συναπόφασης. Στο πλαίσιο αυτό, προτείνεται να εφαρμόζεται η διαδικασία της συμβουλευτικής επιτροπής για ορισμένα διοικητικά μέτρα, για τα οποία σήμερα εφαρμόζεται η διαδικασία της διαχειριστικής επιτροπής (κυρίως προγράμματα χρηματοδοτικής ενίσχυσης). Συνεπώς, η διαδικασία της κανονιστικής επιτροπής θα εφαρμόζεται σε εκτελεστικά μέτρα γενικής εμβέλειας που αφορούν την ουσία της βασικής πράξης (μέτρα που θεσπίζονται για την ευρεία εφαρμογή ουσιωδών στοιχείων των βασικών πράξεων ή για την προσαρμογή ορισμένων στοιχείων τους). Επί του παρόντος η πρόταση αποτελεί αντικείμενο εξέτασης στο Συμβούλιο. το Ευρωπαϊκό Κοινοβούλιο αναμένεται να εγκρίνει σχετικό ψήφισμα το Σεπτέμβριο του 2003.

[16] Πρόταση απόφασης του Συμβουλίου περί τροποποίησης της απόφασης 1999/468/ΕΚ για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (COM (2002) 719 τελικό, εγκριθέν την 11.12.2002).

Στο σχέδιο συνταγματικής συνθήκης η Συνέλευση για το μέλλον της Ευρώπης πρότεινε στη Διακυβερνητική Διάσκεψη (ΔΚΔ) να προβεί σε αναδιοργάνωση των εκτελεστικών αρμοδιοτήτων της Επιτροπής [17]. Το σχέδιο της Συνέλευσης εισάγει την πράξη των «κατ´εξουσιοδότηση» κανονισμών που εκδίδονται από την Επιτροπή για τη συμπλήρωση ή την τροποποίηση ορισμένων «μη ουσιωδών» στοιχείων της ευρωπαϊκής νομοθεσίας υπό τον έλεγχο του Κοινοβουλίου και του Συμβουλίου, που έχουν το δικαίωμα να ανακαλούν την εξουσιοδότηση ή να αντιτίθενται σε συγκεκριμένα σχέδια κανονισμού. θα πρέπει να γίνεται διάκριση μεταξύ αυτών των κατ´εξουσιοδότηση κανονισμών και των πράξεων εφαρμογής που η Επιτροπή θα εκδίδει υπό την εποπτεία των κρατών μελών.

[17] Σχέδιο συνθήκης για τη θέσπιση Συντάγματος της Ευρώπης, το οποίο υποβλήθηκε στη σύνοδο του Ευρωπαϊκού Συμβουλίου στη Θεσσαλονίκη, 20 Ιουνίου 2003, άρθρα Ι-35 και Ι-36.

Οι προετοιμασίες για τη διεύρυνση της Ευρωπαϊκής Ένωσης περιλαμβάνουν τη συμμετοχή των αντιπροσώπων των δέκα προσχωρούντων κρατών και των υπόλοιπων υποψηφίων χωρών στις επιτροπές «επιτροπολογίας» με την ιδιότητα του παρατηρητή. Κατά την ολοκλήρωση των ενταξιακών διαπραγματεύσεων στη σύνοδο κορυφής της Κοπεγχάγης το Δεκέμβριο του 2002, τα κράτη μέλη και τα δέκα προσχωρούντα κράτη συμφώνησαν να θεσπίσουν διαδικασία ενημέρωσης και διαβούλευσης για την ενδιάμεση περίοδο (έως την προσχώρηση, την 1η Μαΐου 2004), την οποία θα συμπληρώνει το καθεστώς ενεργού παρατηρητή στα περισσότερα θεσμικά όργανα και τους οργανισμούς της ΕΕ που θα παραχωρηθεί στα προσχωρούντα κράτη την επομένη της υπογραφής της συμφωνίας προσχώρησης στις 16 Απριλίου 2003 [18]. Τόσο το Συμβούλιο όσο και η Επιτροπή εξέδωσαν, στους αντίστοιχους τομείς των αρμοδιοτήτων τους, ορισμένους εσωτερικούς κανόνες εφαρμογής. Σύμφωνα με τους κανόνες της Επιτροπής, τα προσχωρούντα κράτη λαμβάνουν «καθεστώς ενεργού παρατηρητή» εφόσον, οι αντιπρόσωποι των κρατών αυτών πρέπει να προσκαλούνται κατ´αρχήν σε όλες τις συνεδριάσεις των επιτροπών «επιτροπολογίας» και σε πολλές ομάδες εργασίας των οποίων προεδρεύει η Επιτροπή [19]. Οι παρατηρητές έχουν τη δυνατότητα να εκφράζουν την άποψή τους σχετικά με τα θέματα που συζητούνται στις συνεδριάσεις, αλλά δεν έχουν το δικαίωμα να συμμετέχουν στις ψηφοφορίες επί των σχεδίων των μέτρων εφαρμογής. Όσον αφορά τις υπόλοιπες τρεις υποψήφιες χώρες, η συμμετοχή τους εξακολουθεί να διέπεται από την «Ανακοίνωση της Επιτροπής προς το Συμβούλιο - Συμμετοχή των υποψήφιων χωρών στα προγράμματα, στους οργανισμούς και στις επιτροπές της Κοινότητας» [20]. Το 2002, προτού ωστόσο εφαρμοστεί το καθεστώς του ενεργού παρατηρητή στις δέκα προσχωρούσες χώρες, οι τότε υποψήφιες χώρες εκπροσωπούνταν σε περίπου 50 επιτροπές σε σύνολο 257.

[18] ΓΙΑ ΤΗ ΔΙΕΥΡΥΜΕΝΗ ΕΝΩΣΗ - Έγγραφο Στρατηγικής και Έκθεση της Ευρωπαϊκής Επιτροπής σε ότι αφορά την πρόοδο κάθε υποψήφιας χώρας για την ένταξή της (9.10.2002), COM (2002) 700 τελικό, βλ. σημείο 3.3 (σ. 25).

[19] Απόφαση C (2003) 341 της Επιτροπής της 25.2.2003 (μη δημοσιευθείσα).

[20] COM (1999) 710 τελικό της 20.12.1999.

2. ΟΡΙΖΟΝΤΙΑ ΕΠΙΣΚΟΠΗΣΗ ΔΡΑΣΤΗΡΙΟΤΗΤΩΝ

2.1 Αριθμός επιτροπών και είδη διαδικασιών

Το πρώτο βήμα για τη συνολική αξιολόγηση των δραστηριοτήτων των επιτροπών είναι ο προσδιορισμός του αριθμού των επιτροπών «επιτροπολογίας» που βρίσκονται σε λειτουργία σε μία δεδομένη χρονική στιγμή. Στο σημείο αυτό είναι σημαντικό να γίνει διάκριση μεταξύ των επιτροπών «επιτροπολογίας» και άλλων οντοτήτων, ιδιαίτερα των «ομάδων εμπειρογνωμόνων», που συστήνονται από την ίδια την Ευρωπαϊκή Επιτροπή, καθώς το έργο των τελευταίων συνίσταται στην προετοιμασία και στην υλοποίηση πολιτικών, ενώ αυτό των επιτροπών «επιτροπολογίας» αφορά την εφαρμογή νομοθετικών αποφάσεων. Η παρούσα έκθεση επικεντρώνεται αποκλειστικά στις επιτροπές «επιτροπολογίας». Ο αριθμός των επιτροπών «επιτροπολογίας» υπολογίστηκε ανά τομέα δραστηριότητας (Πίνακας Ι) και ενημερώθηκε ώστε να αντανακλά την κατάσταση ως είχε στις 31.12.2002. Τα στοιχεία του προηγούμενου έτους (κατάσταση στις 31.12.2001) δίνονται για σκοπούς σύγκρισης.

ΠΙΝΑΚΑΣ I - συνολικοσ αριθμοσ επιτροπων

>ΘΕΣΗ ΠIΝΑΚΑ>

Τα στοιχεία αυτά δείχνουν τους διαφόρους τομείς πολιτικής στους οποίους επικεντρώνονται οι δραστηριότητες όσον αφορά την επιτροπολογία. Ο μεγαλύτερος αριθμός επιτροπών υπάρχει στους τομείς των μεταφορών και της ενέργειας (39), του περιβάλλοντος (35), των επιχειρήσεων (31), της γεωργίας (29) καθώς και της υγείας και της προστασίας των καταναλωτών (22). Σε αυτούς τους τομείς πολιτικής αντιστοιχούν περισσότερες από τις μισές επιτροπές, καθώς από μόνοι τους συγκεντρώνουν 156 επιτροπές σε σύνολο 257 Η Ευρωπαϊκή Επιτροπή εξακολουθεί να καταβάλει προσπάθειες για να περιορίσει στο μέτρο του δυνατού την αύξηση του αριθμού των επιτροπών. Εντούτοις, η αύξηση του αριθμού των επιτροπών στα τέλη του 2002, σε σύγκριση με το 2001, οφείλεται στη δημιουργία νέων επιτροπών σε ορισμένους τομείς πολιτικής με αυξημένες δραστηριότητες (ιδιαίτερα στους τομείς του περιβάλλοντος, της κοινωνίας των πληροφοριών, των εσωτερικών υποθέσεων και της δικαιοσύνης).

Οι επιτροπές «επιτροπολογίας» μπορούν να ταξινομηθούν ανάλογα με το είδος της διαδικασίας βάσει της οποίας λειτουργούν (συμβουλευτική, διαχειριστική, κανονιστική διαδικασία και διαδικασία διασφάλισης - βλ. Πίνακα ΙΙ). Για το 2002, δηλ. πριν από τη θέση σε ισχύ των «κανονισμών ευθυγράμμισης» (βλ. ανωτέρω τμήμα 1.2), οι διάφορες παραλλαγές σύμφωνα με τις διαδικασίες επιτροπολογίας του 1987 (ΙΙα και ΙΙβ, ΙΙΙα και ΙΙΙβ) υπολογίζονται από κοινού με τα αντίστοιχα νέα είδη διαδικασίας, όπως ορίζονται στη δήλωση αριθ. 2 για την υλοποίηση της απόφασης 1999/468/ΕΚ του Συμβουλίου [21].

[21] ΕΕ C 203, 17.07.1999, σ. 1. Αυτό σημαίνει: η παραλλαγή Ι υπολογίζεται από κοινού με τη συμβουλευτική διαδικασία, οι παραλλαγές ΙΙα και ΙΙβ με τη διαχειριστική διαδικασία και οι παραλλαγές ΙΙΙα και ΙΙΙβ με την κανονιστική διαδικασία.

Δεδομένου ότι ορισμένες επιτροπές έχουν πολλαπλές λειτουργίες (δηλ. χρησιμοποιούν διαφορετικές διαδικασίες που εκτείνονται από τη συμβουλευτική έως την κανονιστική, συν τη διαδικασία διασφάλισης), οι επιτροπές αυτές διαχωρίστηκαν από τις υπόλοιπες προκειμένου να δοθεί μία ακριβής εικόνα των εφαρμόσιμων διαδικασιών.

ΠΙΝΑΚΑΣ II - αριθμοσ επιτροπων ανα διαδικασια (2002)

>ΘΕΣΗ ΠIΝΑΚΑ>

* Συμπεριλαμβανομένων, αντίστοιχα, των διαδικασιών I, II και III σύμφωνα με την απόφαση 87/373/EΚ του Συμβουλίου.

Οι αριθμοί αυτοί δείχνουν ότι οι περισσότερες επιτροπές (97 σε σύνολο 257) λειτουργούν αποκλειστικά βάσει της κανονιστικής διαδικασίας, ενώ ακολουθεί ένας σημαντικά μικρότερος αριθμός επιτροπών που λειτουργούν αποκλειστικά βάσει της διαχειριστικής διαδικασίας (78). Η κατανομή ανά τομέα πολιτικής δείχνει ότι η χρήση των τριών ειδών διαδικασιών ποικίλλει ανάλογα με τον τομέα πολιτικής. Ωστόσο, σε ορισμένους τομείς πολιτικής παρατηρείται σαφής επικράτηση ενός εκ των τριών διαδικασιών: στους τομείς του περιβάλλοντος, των μεταφορών και της ενέργειας οι περισσότερες επιτροπές λειτουργούν βάσει της κανονιστικής διαδικασίας, ενώ στο τομέα της γεωργίας πολλές επιτροπές λειτουργούν με τη διαχειριστική διαδικασία.

2.2 Αριθμός (και ημέρες) συνεδριάσεων

Ο αριθμός των επιτροπών δεν είναι ο μόνος δείκτης για την αξιολόγηση του εάν διεξάγεται μεγάλη δραστηριότητα στο επίπεδο της επιτροπολογίας. Ο αριθμός των συνεδριάσεων που διεξάχθηκαν κατά το 2002 δείχνει την ένταση εργασίας των επιτροπών (πίνακας III).

ΠΙΝΑΚΑΣ III - αριθμοσ συνεδριασεων

>ΘΕΣΗ ΠIΝΑΚΑ>

Ο πλέον αυξημένος αριθμός ανήκει στη ΓΔ Γεωργία (με 352 συνεδριάσεις), πράγμα το οποίο εξηγείται από τη διαχείριση των διαφόρων γεωργικών αγορών η οποία απαιτεί συχνές συνεδριάσεις. Ακολουθεί η ΓΔ Υγεία και Προστασία των Καταναλωτών (με 109 συνεδριάσεις), η οποία είναι αρμόδια, μεταξύ άλλων, για την ασφάλεια των τροφίμων, και η ΓΔ Φορολογία και Τελωνειακή Ένωση (με 106 συνεδριάσεις), η οποία επικεντρώνεται στα τελωνειακά θέματα που έχουν σχέση με τις συναλλαγές με τρίτες χώρες.

Ένας επιπλέον δείκτης, ιδιαίτερα όσον αφορά την κατανομή των κονδυλίων, είναι ο αριθμός ημερών που καλύπτουν οι συνεδριάσεις (πίνακας IV). Οι συνεδριάσεις διαρκούν συνήθως μισή ημέρα, πράγμα το οποίο εξηγεί τα δεκαδικά μεγέθη.

ΠΙΝΑΚΑΣ IV - αριθμοσ ημερων

>ΘΕΣΗ ΠIΝΑΚΑ>

Οι αριθμοί του πίνακα IV αντιστοιχούν γενικά σε εκείνους του προηγούμενου πίνακα: ένας αυξημένος αριθμός συνεδριάσεων παράγει αυξημένο αριθμό ημερών συνεδρίασης. Αυτό δείχνει ότι οι συνεδριάσεις δεν υπερβαίνουν συνήθως τη μία ημέρα ή τις δύο μισές ημέρες, κατανεμημένες σε δύο διαδοχικές ημέρες.

2.3 Αριθμός γνωμών και πράξεων

Σε προηγούμενες εκθέσεις ο αριθμός των γνωμών που η Ευρωπαϊκή Επιτροπή τοποθετεί στην ημερήσια διάταξη των επιτροπών χρησιμοποιήθηκε ως βασικός δείκτης για τον υπολογισμό της έντασης της δραστηριότητας. Η παρούσα έκθεση παρουσιάζει γενικά στοιχεία σχετικά με τις επίσημές γνώμες που εκδίδονται από τις επιτροπές [22] και τις συνακόλουθες πράξεις (δηλ., μέτρα εφαρμογής = νομικές πράξεις, διοικητικές αποφάσεις) που εγκρίνονται από την Ευρωπαϊκή Επιτροπή, καθώς οι γνώμες αυτές παρουσιάζουν με μεγαλύτερη ακρίβεια το συγκεκριμένο έργο που παράγουν οι επιτροπές (Πίνακας V). Ο συνολικός αριθμός των γνωμών που εκδόθηκαν από τις επιτροπές το 2002 ήταν 3610. ο αριθμός των πράξεων που εξέδωσε η Ευρωπαϊκή Επιτροπή ανήλθε στις 3077.

[22] Συμπεριλαμβανομένων των ευνοϊκών, των μη ευνοϊκών γνωμών και των περιπτώσεων απουσίας γνώμης, κατόπιν επίσημης ψηφοφορίας εάν πρόκειται για κανονιστική διαδικασία ή διαδικασία διαχείρισης.

ΠΙΝΑΚΑΣ V - αριθμοσ των γνωμων και των πραξεων (2002)

>ΘΕΣΗ ΠIΝΑΚΑ>

Ο μεγάλος αριθμός των πράξεων που εκδόθηκαν σε ορισμένους τομείς πολιτικής - γεωργία (1455), επιχειρήσεις (601) και υγεία και προστασία των καταναλωτών (244) - αντανακλά και πάλι την ένταση των εργασιών που έχουν ανατεθεί μέσω των διαδικασιών της επιτροπολογίας στην Ευρωπαϊκή Επιτροπή στους τομείς αυτούς [23].

[23] Πρέπει εντούτοις να επισημανθεί ότι ο αριθμός και μόνον των πράξεων που εκδίδονται δεν συνεπάγεται την πολιτική, οικονομική ή δημοσιονομική σπουδαιότητα των αποφάσεων που λαμβάνονται. Μεγάλος αριθμός πράξεων μπορεί να αντανακλά εντατική εργασία για σχέδια ή αποφάσεις διοικητικού χαρακτήρα.

3. ΠΑΡΟΥΣΙΑΣΗ ΤΩΝ ΔΡΑΣΤΗΡΙΟΤΗΤΩΝ ΑΝΑ ΤΟΜΕΑ ΠΟΛΙΤΙΚΗΣ

Η απεικόνιση των δραστηριοτήτων των επιτροπών ανά τομέα πρέπει να περιλαμβάνει τα στοιχεία που αφορούν όλες τις επιτροπές που αναπτύσσουν δραστηριότητα σε ένα συγκεκριμένο τομέα. Στην παρούσα έκθεση και σε όλες τις εκθέσεις στο μέλλον θα παρουσιάζεται μαζί με τα στοιχεία που την αφορούν κάθε επιτροπή που εμπίπτει στη σφαίρα αρμοδιοτήτων κάθε γενικής διεύθυνσης, ανεξάρτητα από το αν είναι δραστήρια ή όχι. Η προσέγγιση αυτή θα βελτιώσει σημαντικά τη διαφάνεια των δραστηριοτήτων στο πλαίσιο της τομεακής πολιτικής. Επιπλέον, διατυπώνονται παρατηρήσεις υπό μορφή κειμένου στις οποίες επισημαίνονται ορισμένες σημαντικές πτυχές των εργασιών κατά το υπό εξέταση έτος.

Οι ακόλουθες εξηγήσεις θα επιτρέψουν στον αναγνώστη να κατανοήσει καλύτερα τα στατιστικά στοιχεία:

Οι γνώμες που εκδόθηκαν από τις επιτροπές μπορεί να είναι διαφόρων ειδών: μπορεί να αφορούν σχέδια νομοθετικών πράξεων (οδηγίες, κανονισμούς), αποφάσεις για τη ρύθμιση μιας συγκεκριμένης νομικής κατάστασης ή την έγκριση χρηματοδοτικών σχεδίων στο πλαίσιο ενός από τα πολλά κοινοτικά προγράμματα ή απλώς δηλώσεις θέσεων (γεγονός το οποίο εξηγεί γιατί ο συνολικός αριθμός των ευνοϊκών γνωμών μπορεί να είναι μεγαλύτερος από το συνολικό αριθμό των νομικών πράξεων που εκδίδονται σε ένα συγκεκριμένο τομέα).

Στην περίπτωση ευνοϊκής γνώμης είθισται η Επιτροπή να εκδίδει μέτρα εφαρμογής (πράξεις). με τη διαχειριστική διαδικασία μπορεί να εκδώσει πράξη ακόμα και ελλείψει γνώμης. Μόνον εάν υπάρχει μη ευνοϊκή γνώμη η απόφαση παραπέμπεται στο Συμβούλιο το οποίο λειτουργεί ως «όργανο παραπομπής», που έχει την εξουσία να αποφασίζει (παραπομπές στο Συμβούλιο.) Βάσει της κανονιστικής διαδικασίας, ακόμη και στην περίπτωση που δεν έχει εκδοθεί γνώμη, ένα σχέδιο πράξης αποτελεί αντικείμενο επίσημης πρότασης στο Συμβούλιο, που αποφασίζει με ενισχυμένη πλειοψηφία.Μια άλλη αιτία της διαφοράς μεταξύ του συνολικού αριθμού των ευνοϊκών γνωμών που εκδίδονται από τις επιτροπές και του αριθμού των πράξεων που εκδίδονται από την Ευρωπαϊκή Επιτροπή σε ένα συγκεκριμένο τομέα είναι ότι ορισμένες γνώμες εκδόθηκαν το 2001 ενώ οι πράξεις μόλις το επόμενο έτος ή οι γνώμες εκδόθηκαν στα τέλη του 202 και οι πράξεις μόλις το 2003.

Σε ορισμένες περιπτώσεις ζητείται η έκδοση γνώμης για υποθέσεις που θα αποτελέσουν αντικείμενο σχεδίου πράξης ύστερα από ορισμένο χρονικό διάστημα. Επομένως ενδέχεται να υπάρχουν σημαντικές αναντιστοιχίες μεταξύ του συνολικού αριθμού γνωμών και του αριθμού των πράξεων που εκδίδονται από την Ευρωπαϊκή Επιτροπή.

ΠΑΡΑΡΤΗΜΑ

Στο παρόν παράρτημα γίνεται επισκόπηση των δραστηριοτήτων της «επιτροπολογίας» κατά τη διάρκεια του 2002 με κατανομή ανά τομέα. Για κάθε τομέα δίδεται ο κατάλογος όλων των υπαρχουσών επιτροπών (είτε ήταν δραστήριες το 2002 είτε όχι) με τα στοιχεία που τις αφορούν.

1. ΕπιχειρΗσεις

>ΘΕΣΗ ΠIΝΑΚΑ>

Από τις 31 επιτροπές που δραστηριοποιούνται σε αυτό τον τομέα πολιτικής, 11 συνεδρίασαν κατά τη διάρκεια του 2002. Εντούτοις, πολλές από τις 642 γνώμες που εκδόθηκαν το 2002 εγκρίθηκαν γραπτώς, χωρίς να χρειαστούν σχετικές συνεδριάσεις. Σε σύγκριση με τις 345 γνώμες του 2001, ο αριθμός των γνωμών αυξήθηκε μέσα σε ένα έτος κατά περίπου 100%. Μία από τις βασικές αιτίες της αύξησης αυτής είναι η μόνιμη επιτροπή φαρμάκων για ανθρώπινη χρήση. Από τη σύσταση της εν λόγω επιτροπής το 1995, ο αριθμός των γνωμών αυξάνεται σταθερά. Αυτό οφείλεται στη σταθερή αύξηση του αριθμού των αδειών και των εναλλακτικών μορφών αδειών που χορηγούνται σύμφωνα με νέες διαδικασίες. Ωστόσο, το 2001 χαρακτηρίστηκε από σχετικά χαμηλή δραστηριότητα, για το λόγο αυτό τα στοιχεία για το 2002 φαίνεται να είναι πολύ υψηλά, αν και ακολουθούν τη γενική τάση των πρόσφατων ετών.

Το 2002 οι υπηρεσίες της Επιτροπής συνέχισαν την ίδια προσέγγιση για την επίτευξη μεγαλύτερου ανοίγματος και μεγαλύτερης διαφάνειας σε αυτό τον τομέα πολιτικής, προσκαλώντας διάφορα ενδιαφερόμενα μέρη σε συνεδριάσεις των επιτροπών ως εμπειρογνώμονες και/ή παρατηρητές. Ερωτηματολόγιο που απεστάλη στις γραμματείες των επιτροπών αποκάλυψε ότι οι οργανώσεις καταναλωτών παρακολουθούν τις περισσότερες από τις επιτροπές που ασχολούνται με προϊόντα που παρουσιάζουν ενδιαφέρον για τους καταναλωτές. Ένα παράδειγμα είναι η επιτροπή για την προσαρμογή στην τεχνική πρόοδο των οδηγιών με στόχο την εξάλειψη των τεχνικών εμποδίων στις συναλλαγές στον τομέα των καλλυντικών.

Όσον αφορά μεμονωμένες υποθέσεις με θεσμική σημασία, άξια μνείας είναι τα μέτρα που ελήφθησαν από την επιτροπή για την προσαρμογή της τεχνικής προόδου στον τομέα των καλλυντικών. H οδηγία 76/768/ΕΟΚ για τα καλλυντικά προβλέπει στο άρθρο 4 στοιχείο 1 (ι) την απαγόρευση της διάθεσης στην αγορά καλλυντικών που περιέχουν συστατικά ή συνδυασμούς συστατικών για τα οποία έγιναν πειράματα σε ζώα μετά την 30η Ιουνίου 2000. Η οδηγία 2000/41/ΕΚ της Επιτροπής, της 19ης Ιουνίου 2000, παρέτεινε την προθεσμία αυτή έως τις 30 Ιουνίου 2002. Το Σεπτέμβριο 2002 η Επιτροπή υπέβαλε οδηγία για την αναδρομική αναβολή της προθεσμίας του Ιουνίου του 2002. Το Ευρωπαϊκό Κοινοβούλιο εξέδωσε ψήφισμα στις 24 Σεπτεμβρίου 2002 στο οποίο «καλεί την Επιτροπή να αποσύρει το σχέδιο απόφασής της σχετικά με τα μέτρα εφαρμογής». Καθώς το Ευρωπαϊκό Κοινοβούλιο και το Συμβούλιο εξέδωσαν στις 27 Φεβρουαρίου 2003 την οδηγία 2003/15/ΕΚ με την οποία επιλύεται το θέμα των πειραμάτων στα ζώων, δεν υπάρχει πλέον ανάγκη να γίνεται χρήση της διαδικασίας της επιτροπολογίας για την έγκριση των μέτρων εφαρμογής.

2. ΓΔ ΑπασχΟληση και κοινωνικΕς υποθεσεις

>ΘΕΣΗ ΠIΝΑΚΑ>

Το 2002 άρχισαν να λειτουργούν σε αυτόν τον τομέα πολιτικής 2 νέες επιτροπές, οι οποίες συστάθηκαν αμφότερες το 2001:

Η επιτροπή του κοινοτικού προγράμματος δράσης για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμού, που θεσπίστηκε με την απόφαση 50/2002/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 2001, σχετικά με τη θέσπιση κοινοτικού προγράμματος δράσης για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμού (ΕΕ L 10 της 12.01.2002, σ.1) και η συμβουλευτική επιτροπή για τα άτομα με αναπηρία (που συστάθηκε στο πλαίσιο του ευρωπαϊκού έτους των ατόμων με ειδικές ανάγκες), η οποία θεσπίστηκε με την απόφαση 2001/903/ΕΚ του Συμβουλίου, της 3ης Δεκεμβρίου 2001, για το ευρωπαϊκό έτος των ατόμων με ειδικές ανάγκες 2003 (ΕΕ L 335 της 19.12.2001, σ. 15).

Από την άλλη μεριά, καταργήθηκε η επιτροπή για την παροχή έκτακτης οικονομικής βοήθειας της Κοινότητας στην Ελλάδα στον κοινωνικό τομέα.

Η αύξηση του αριθμού των συνεδριάσεων (17 το 2002 έναντι 8 το προηγούμενο έτος) οφείλεται κυρίως στην έναρξη των εργασιών των δύο νέων επιτροπών που προαναφέρονται.

3. ΓΕΩΡΓΙΑ

>ΘΕΣΗ ΠIΝΑΚΑ>

Το 2002, οι 29 επιτροπές της ΓΔ Γεωργία και οι μικτές επιτροπές της εξέδωσαν 1354 ευνοϊκές γνώμες ενώ σε 101 περιπτώσεις δεν αποφάνθηκαν (απουσία γνώμης). Δύο από αυτές τις περιπτώσεις «απουσίας γνώμης» αφορούσαν κανονιστική επιτροπή και επομένως παραπέμφθηκαν στο Συμβούλιο. Οι δύο αυτές παραπομπές, μαζί με άλλες 45 προτάσεις σχετικές με την ανάπτυξη της υπαίθρου, διαβιβάστηκαν προς ενημέρωση στο Ευρωπαϊκό Κοινοβούλιο. Τα 1455 σχέδια εγκρίθηκαν από την Επιτροπή.

Μία από τις δύο παραπομπές στο Συμβούλιο αφορά την κανονιστική επιτροπή των γεωγραφικών ενδείξεων και των ονομασιών προέλευσης. Η εν λόγω επιτροπή δεν εξέδωσε γνώμη σχετικά με σχέδιο κανονισμού για την καταχώριση της φέτας ως ονομασίας προέλευσης. Δεδομένου ότι το Συμβούλιο δεν ενέκρινε ούτε καταψήφισε εντός τριών μηνών τα προταθέντα μέτρα εφαρμογής, τα εν λόγω μέτρα εγκρίθηκαν από την Επιτροπή [24].

[24] Κανονισμός (ΕΚ) αριθ. 1829/2002 της Επιτροπής, της 14ης Οκτωβρίου 2002, για την τροποποίηση του παραρτήματος του κανονισμού (ΕΚ) αριθ. 1107/96 όσον αφορά την ονομασία «φέτα», ΕΕ L 277 της 15ης Οκτωβρίου 2002, σ.10.

Η άλλη παραπομπή στο Συμβούλιο αφορά τη μόνιμη επιτροπή βιολογικής γεωργίας. Η εν λόγω επιτροπή δεν εξέδωσε γνώμη σχετικά με το σχέδιο κανονισμού για την τροποποίηση του κανονισμού (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής. Δεδομένου ότι το Συμβούλιο δεν ενέκρινε ούτε καταψήφισε εντός τριών μηνών τα προταθέντα μέτρα εφαρμογής, τα εν λόγω μέτρα εγκρίθηκαν από την Επιτροπή [25].

[25] Κανονισμός (ΕΚ) αριθ. 599/2003 της Επιτροπής, της 1ης Απριλίου 2003, για την τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής, ΕΕ L 85 της 2 Aπριλίου 2003, σ. 15.

4. ΜΕΤΑΦΟΡΕΣ/ΕΝΕΡΓΕΙΑ/ΔΙΕΥΡΩΠΑΪΚΑ ΔΙΚΤΥΑ

>ΘΕΣΗ ΠIΝΑΚΑ>

Λίγες μόνον επιτροπές οπό τον τομέα πολιτικής Μεταφορές, Ενέργεια και Διευρωπαϊκά Δίκτυα συνεδρίασαν κατά το 2002. Οι ακόλουθες επιτροπές ασχολήθηκαν με υποθέσεις που όντως αξίζει να επισημανθούν λόγω της σημασίας που παρουσιάζουν για τον τομέα:

Η επιτροπή για τις μεταφορές επικίνδυνων εμπορευμάτων κλήθηκε να γνωμοδοτήσει όσον αφορά την προσαρμογή στην τεχνική πρόοδο των οδηγιών 94/55/ΕΚ και 96/49/ΕΚ σχετικά με τις οδικές και τις σιδηροδρομικές μεταφορές επικίνδυνων εμπορευμάτων και της οδηγίας 1999/36/ΕΚ σχετικά με το μεταφερόμενο εξοπλισμό υπό πίεση και την έγκριση ορισμένων εθνικών παρεκκλίσεων από τις απαιτήσεις των οδηγιών 94/55/ΕΚ και 96/49/ΕΚ. Η μετάθεση της ημερομηνίας εφαρμογής των οδηγιών 94/55/ΕΚ και 96/49/ΕΚ για ορισμένα είδη μεταφερόμενου εξοπλισμού υπό πίεση και των πτυχών που αφορούν την ασφάλεια των μεταφορών επικίνδυνων εμπορευμάτων τέθηκε σε ισχύ με δύο αποφάσεις της Επιτροπής [26], αφού η επιτροπή κατέληξε σε «απουσία γνώμης» και οι φάκελοι υποβλήθηκαν στο Συμβούλιο.

[26] Απόφαση της Επιτροπής, της 7ης Νοεμβρίου, για την τροποποίηση της οδηγίας 94/55/ΕΚ του Συμβουλίου όσον αφορά τις προθεσμίες εντός των οποίων τα βαρέλια υπό πίεση, τα πλαίσια φιαλών και οι δεξαμενές που χρησιμοποιούνται για τις σιδηροδρομικές μεταφορές επικίνδυνων εμπορευμάτων πρέπει να συμμορφωθούν προς την οδηγία (2002/885/ΕΚ) ΕΕ L 308 της 9.11.2002, σ. 44 και απόφαση της Επιτροπής, της 7ης Νοεμβρίου 2002, για την τροποποίηση της οδηγίας 94/55/ΕΚ του Συμβουλίου όσον αφορά τις προθεσμίες εντός των οποίων τα βαρέλια υπό πίεση, τα πλαίσια φιαλών και οι δεξαμενές που χρησιμοποιούνται για τις σιδηροδρομικές μεταφορές επικίνδυνων εμπορευμάτων πρέπει να συμμορφωθούν προς την οδηγία (2002/886/ΕΚ), ΕΕ L 308 της 9.11.2002, σ. 45.

H επιτροπή για τις άδειες οδήγησης συζήτησε την μελλοντική αναθεώρηση του παραρτήματος ΙΙΙ σχετικά με τη διανοητική και τη σωματική ικανότητα για την οδήγηση οχημάτων και την αναγκαία προσαρμογή στην τεχνική πρόοδο του ορισμού των (ημι-) αυτόματων κιβωτίων ταχυτήτων. Η επιτροπή για τη διαλειτουργικότητα του συμβατικού σιδηροδρομικού συστήματος συζήτησε και ενέκρινε τις κατευθυντήριες γραμμές για την κατάρτιση τεχνικών προδιαγραφών διαλειτουργικότητας (ΤΠΔ) σύμφωνα με τις διατάξεις της οδηγίας 2001/16/ΕΚ του Ευρωπαϊκού Κοινοβουλίου και του Συμβουλίου της 19ης Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος [27]. Μία δεύτερη εντολή δόθηκε στην AEIF για την ανάπτυξη των ΤΠΔ για την ασφάλεια στις σήραγγες, την προσβασιμότητα για τα άτομα με μειωμένη κινητικότητα και την ατμοσφαιρική ρύπανση. Οι σχετικές ΤΠΔ αναμένονται το 2005. Η επιτροπή επίσης συζήτησε και ενέκρινε την αντιπροσωπευτική αρχιτεκτονική του συμβατικού σιδηροδρομικού συστήματος και εκπόνησε επίσημη μεθοδολογία και εργαλεία σχεδίασης συστημάτων, όπως ορίζεται στο άρθρο 23 παράγραφος 3β της οδηγίας. Η αρχιτεκτονική διασφαλίζει την ανταγωνιστικότητα και τη συμβατότητα των ΤΠΔ, καθώς και την αξιολόγηση ασφάλειας των προδιαγραφών.

[27] ΕΕ L 110, της 20.04.2001, σ. 1.

Η επιτροπή για την προσαρμογή στην τεχνική πρόοδο των οδηγιών σχετικά με τον τεχνικό έλεγχο των οχημάτων και των ρυμουλκούμενών τους συστάθηκε με την έκδοση της οδηγίας 91/225/ΕΟΚ του Συμβουλίου που προσάρμοσε την αρχική οδηγία πλαίσιο 77/143/ΕΟΚ του Συμβουλίου. Η εν λόγω επιτροπή είναι παράλληλα νομοθετική και συμβουλευτική. Τα καθήκοντα της επιτροπής περιλαμβάνουν τώρα την προσαρμογή της οδηγίας 99/37/ΕΚ του Συμβουλίου σχετικά με τα έγγραφα κυκλοφορίας των οχημάτων. Από την έναρξη λειτουργίας της, η επιτροπή έχει εγκρίνει οκτώ οδηγίες της Επιτροπές που προσαρμόζουν στην τεχνική πρόοδο την οδηγία του Συμβουλίου σχετικά με τον τακτικό τεχνικό έλεγχο (ενοποιημένη οδηγία 96/96/ΕΚ) και την οδηγία του Συμβουλίου και του Κοινοβουλίου σχετικά με τον οδικό έλεγχο των οχημάτων (οδηγία 2000/30/ΕΚ).

5. ΠΕΡΙΒΑΛΛΟΝ

>ΘΕΣΗ ΠIΝΑΚΑ>

Στον τομέα του περιβάλλοντος, η επιτροπή για την εφαρμογή του κοινοτικού πλαισίου συνεργασίας για την προώθηση της βιώσιμης ανάπτυξης σε αστικό περιβάλλον, η οποία θεσπίστηκε με νομοθετική πράξη του 2001 (απόφαση 1411/2001/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με το κοινοτικό πλαίσιο συνεργασίας για την προώθηση της βιώσιμης ανάπτυξης σε αστικό περιβάλλον (ΕΕ L 191 της 13.07.2001, σ. 1)) συστάθηκε το 2002 και πραγματοποίησε την πρώτη της συνεδρίαση. Η απόφαση αριθ. 1411/2001/ΕΚ ορίζει σχετικά ότι, μεταξύ του 2001 και του 2004, η Επιτροπή θα δημοσιεύει ετησίως πρόσκληση υποβολής προτάσεων για τη χρηματοδότηση δικτύων των αρχών τοπικής αυτοδιοίκησης που δραστηριοποιούνται στον τομέα της βιώσιμης ανάπτυξης σε αστικό περιβάλλον. Η επιτροπή, που εργάζεται με βάση τη συμβουλευτική διαδικασία, καλείται να γνωμοδοτεί σχετικά με το κατάλογο των σχεδίων που θα επιλέγονται κάθε χρόνο προς χρηματοδότηση από την Επιτροπή. Ο συνολικός διαθέσιμος προϋπολογισμός για τα τέσσερα έτη ανέρχεται σε 14 εκατ. ευρώ.

Η επιτροπή για την προσαρμογή στην επιστημονική και στην τεχνική πρόοδο της οδηγίας 75/442/ΕΟΚ σχετικά με τα απόβλητα δεν κατάληξε σε έκδοση γνώμης ευνοϊκής ή μη σχετικά με το σχέδιο απόφασης της Επιτροπής για τον καθορισμό κριτηρίων και διαδικασιών αποδοχής των αποβλήτων στους χώρους υγειονομικής ταφής. Ο φάκελος παραπέμφθηκε στο Συμβούλιο, το οποίο ενέκρινε την τελική απόφαση στις 16 Δεκεμβρίου 2002 (απόφαση 2003/33/ΕΚ του Συμβουλίου για τον καθορισμό κριτηρίων και διαδικασιών αποδοχής των αποβλήτων στους χώρους υγειονομικής ταφής, ΕΕ L 11, 16.1.2003, σ. 27). Τα κριτήρια και οι διαδικασίες θα ενισχύσουν τα μέτρα προστασίας που ορίζονται στην οδηγία 1999/31/ΕΚ περί υγειονομικής ταφής των αποβλήτων, ώστε να μειωθούν στο μέτρο του δυνατού οι αρνητικές επιπτώσεις της υγειονομικής ταφής για το περιβάλλον και την ανθρώπινη υγεία.

Η επιτροπή για τα ύδατα κολύμβησης, που συστάθηκε βάσει της οδηγίας για τα ύδατα κολύμβησης (76/160/ΕΟΚ), επικούρησε την Επιτροπή στην αναθεώρηση της εν λόγω οδηγίας, η οποία κατέληξε σε πρόταση της Επιτροπής για νέα οδηγία για την ποιότητα των υδάτων κολύμβησης (COM (2002)581 τελικό), η οποία βρίσκεται τώρα στο στάδιο της πρώτης ανάγνωσης στο Κοινοβούλιο. Αποτελεί ένα καλό παράδειγμα του τρόπου με τον οποίο μια επιτροπή μπορεί να προσφέρει τις εμπειρίες που έχει αποκτήσει σε έναν τομέα. Αναμένεται ότι η επιτροπή θα συνεδριάσει και πάλι αμέσως μόλις το Συμβούλιο και το Κοινοβούλιο εγκρίνουν την πρόταση ώστε να εξετάσει τη μετάβαση από την παλαιά στη νέα οδηγία. Αυτό θα διαρκέσει έως την κατάργηση της οδηγίας 76/160/ΕΟΚ (3 χρόνια μετά τη θέση σε ισχύ της προταθείσας οδηγίας).

Η «επιτροπή για το θόρυβο» (επιτροπή για την προσέγγιση των νομοθεσιών των κρατών μελών σχετικά με την εκπομπή θορύβου στο περιβάλλον από εξοπλισμό προς χρήση σε εξωτερικούς χώρους) θα εργάζεται στο μέλλον και σύμφωνα με την οδηγία 2002/49/ΕΚ σχετικά με την αξιολόγηση και τη διαχείριση του περιβαλλοντικού θορύβου. Η «επιτροπή για τα μη οδικά κινητά μηχανήματα» (επιτροπή για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα) υπάγεται τώρα στις υπηρεσίες της Γενικής Διεύθυνσης Επιχειρήσεις. επομένως τα στοιχεία αφορούν αποκλειστικά πρωτοβουλίες που ανέλαβαν οι υπηρεσίες της Γενικής Διεύθυνσης Περιβάλλον. Η αρμοδιότητα για τις επιπτώσεις του ατυχήματος στο Τσερνομπίλ διαβιβάστηκε στη Γενική Διεύθυνση Μεταφορές/Ενέργεια το 2002. Κατά συνέπεια, η προεδρία της «επιτροπής για το Τσερνομπίλ» (επιτροπή ad hoc σχετικά με τους όρους που διέπουν τις εισαγωγές γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ) δεν θα ασκείται πλέον από τις υπηρεσίες της Γενικής Διεύθυνσης Περιβάλλον.

6. ΕΡΕΥΝΑ

>ΘΕΣΗ ΠIΝΑΚΑ>

Το 2002 ήταν το τελευταίο έτος λειτουργίας για τις επιτροπές που εργάζονται για τα διάφορα ειδικά προγράμματα και για τους κανόνες συμμετοχής και διάδοσης του πέμπτου προγράμματος-πλαισίου για την έρευνα, την τεχνολογική ανάπτυξη και την επίδειξη. Οι επιτροπές αυτές συνέχισαν και ολοκλήρωσαν αποτελεσματικά τις εργασίες τους, διατηρώντας, όπως και τα προηγούμενα χρόνια, θετικό πνεύμα συνεργασίας μεταξύ της Επιτροπής και των μελών τους που εκπροσωπούν τα κράτη μέλη. Ο ρόλος τους στην απρόσκοπτη εφαρμογή του πέμπτου προγράμματος-πλαισίου εκτιμάται ιδιαίτερα.

Τους τελευταίους μήνες του 2002 ξεκίνησαν οι εργασίες των δύο επιτροπών στο πλαίσιο των ειδικών προγραμμάτων για το έκτο πρόγραμμα-πλαίσιο έρευνας, τεχνολογικής ανάπτυξης και επίδειξης [28]. Με τις νέες αυτές επιτροπές πραγματοποιήθηκαν ταχείες και αποτελεσματικές διαβουλεύσεις σχετικά με το πρώτο πρόγραμμα εργασίας για κάθε ειδικό πρόγραμμα. Η στήριξη που παρείχαν οι επιτροπές αυτές στις προτάσεις της Επιτροπής διευκόλυνε την έγκαιρη έναρξη του νέου προγράμματος-πλαισίου.

[28] Η επιτροπή του προγράμματος για την εκτέλεση του ειδικού προγράμματος έρευνας, τεχνολογικής ανάπτυξης και επίδειξης: «Ολοκλήρωση και ενίσχυση του Ευρωπαϊκού Χώρου Έρευνας» (2002-2006), που θεσπίστηκε με την απόφαση 2002/834/ΕΚ του Συμβουλίου που δημοσιεύτηκε στην ΕΕ L 294 της 29.10.2002, σ. 1, ως επιτροπή διαχείρισης και ρύθμισης, και η επιτροπή του προγράμματος για την εκτέλεση του ειδικού προγράμματος έρευνας, τεχνολογικής ανάπτυξης και επίδειξης: «Δόμηση του Ευρωπαϊκού Χώρου Έρευνας» (2002-2006), που θεσπίστηκε με την απόφαση 2002/835/ΕΚ του Συμβουλίου που δημοσιεύτηκε στην ΕΕ L 294 της 29.10.2002, σ. 44, ως επιτροπή διαχείρισης.

7. ΚΟΙΝΩΝΙΑ ΤΩΝ ΠΛΗΡΟΦΟΡΙΩΝ

>ΘΕΣΗ ΠIΝΑΚΑ>

Δύο νέες επιτροπές που ιδρύθηκαν με βάση το νέο κανονιστικό πλαίσιο για τα δίκτυα και τις υπηρεσίες ηλεκτρονικών επικοινωνιών που τέθηκε σε ισχύ στις 24 Απριλίου 2002 άρχισαν τις εργασίες τους το 2002. Αυτές οι δύο νέες επιτροπές εκτελούν τα καθήκοντά τους σύμφωνα με τις διαδικασίες διαβούλευσης και τις κανονιστικές διαδικασίες που ορίζει η απόφαση 1999/468/ΕΚ του Συμβουλίου.

Η πρώτη είναι η επιτροπή επικοινωνιών (COCOM - οδηγία-πλαίσιο 2002/21/EΚ), που αντικαθιστά την επιτροπή ONP (παροχή ανοικτού δικτύου τηλεπικοινωνιών) και την επιτροπή GAIL (γενικές και ειδικές άδειες), και επικουρεί την Επιτροπή στα εκτελεστικά της καθήκοντα στους τομείς που καλύπτει το νέο κανονιστικό πλαίσιο και ο κανονισμός 733/2002 για την εφαρμογή του ".eu Τομέα Ανωτάτου Επιπέδου". Η επιτροπή προσφέρει επίσης μια πλατφόρμα για την ανταλλαγή πληροφοριών για την ανάπτυξη της αγοράς και τις κανονιστικές δραστηριότητες.

Η δεύτερη είναι η επιτροπή ραδιοφάσματος (RSC - απόφαση 676/2002/EΚ), που επικουρεί την Επιτροπή στην ανάπτυξη και στην υιοθέτηση τεχνικών μέτρων εφαρμογής για την εναρμόνιση των συνθηκών διαθεσιμότητας και αποτελεσματικής χρήσης του ραδιοφάσματος, και για την εξασφάλιση της διαθεσιμότητας πληροφοριών για τη χρήση του ραδιοφάσματος.

Στη διάρκεια του τελευταίου έτους δραστηριοτήτων για το πέμπτο πρόγραμμα-πλαίσιο, η επιτροπή προγράμματος για τις IST (τεχνολογίες της κοινωνίας των πληροφοριών) εξέτασε πάνω από 650 προτάσεις καταμερισμού του κόστους, συντονισμού ενεργειών, υποστηρικτικών μέτρων, ειδικών μέτρων για τις ΜΜΕ, κ.λπ. Οι δραστηριότητες αυτές παγίωσαν τη στήριξη για την ανάπτυξη βασικών τεχνολογιών για την ανταγωνιστικότητα της ευρωπαϊκής βιομηχανίας και παρείχαν στους λαούς της Ευρώπης τη δυνατότητα πρόσβασης σε περισσότερες υπηρεσίες της κοινωνίας των πληροφοριών, με αποτέλεσμα να σημειωθεί μείζων αντίκτυπος σε τομείς όπως η υγεία, οι μεταφορές, η εκπαίδευση και η κατάρτιση.

Στην προετοιμασία για το έκτο πρόγραμμα-πλαίσιο (2003-2006), το πρόγραμμα εργασίας για το 2003-2004 καταρτίστηκε (και εγκρίθηκε) σε στενή σύνδεση με τις αρχές των κρατών μελών (με τη συμμετοχή των συνδεδεμένων χωρών) και της ερευνητικής κοινότητας, εφαρμόζοντας τις κατευθυντήριες γραμμές που υπέδειξε η συμβουλευτική ομάδα της IST (ISTAG).

8. ΑΛΙΕΙΑ

>ΘΕΣΗ ΠIΝΑΚΑ>

Οι ακόλουθες επιτροπές ασχολήθηκαν με υποθέσεις που όντως αξίζει να επισημανθούν λόγω της σημασίας που παρουσιάζουν για τον τομέα:

Η Επιτροπή Διαχείρισης Προϊόντων Αλιείας επικέντρωσε τις εργασίες της στην κοινή οργάνωση των προϊόντων αλιείας και υδατοκαλλιέργειας στο πλαίσιο της μεταρρύθμισης του 2001. Θα πρέπει να αναφερθεί ο κανονισμός (ΕΚ) αριθ. 2306/2002 της Επιτροπής για την κοινοποίηση των τιμών των εισαγόμενων αλιευτικών προϊόντων.

Σε ό,τι αφορά τις τρέχουσες δραστηριότητες διαχείρισης, δόθηκε προτεραιότητα στην εφαρμογή της κοινής οργάνωσης των αγορών στα κράτη μέλη. Συγκεκριμένα, δεδομένης της υψηλής πολιτικής ευαισθησίας του θέματος σε αρκετά κράτη μέλη, συντάχθηκαν και συζητήθηκαν διεξοδικά επτά ερμηνευτικά σημειώματα σχετικά με τον κανονισμό (ΕΚ) αριθ. 2065/2001 για την ενημέρωση των καταναλωτών.

Ύστερα από πρόταση της Επιτροπής, το Συμβούλιο ενέκρινε τον κανονισμό (ΕΚ) αριθ. 2346/2002 για τον καθορισμό των τιμών προσανατολισμού και των κοινοτικών τιμών παραγωγής για την αλιευτική περίοδο 2003. Στη βάση αυτή, η Επιτροπή ενέκρινε έξι κανονισμούς εφαρμογής σχετικά με τις τιμές που απαιτούνται για τη λειτουργία του μηχανισμού παρέμβασης: κανονισμοί (ΕΚ) αριθ. 2349/2002, 2350/2002, 2351/2002, 2352/2002, 2353/2002 και 2354/2002.

Η Συμβουλευτική Επιτροπή Αλιείας και Υδατοκαλλιεργειών (ACFA) ενημερώθηκε για τις ρυθμίσεις σχετικά με την εκ των υστέρων και την ενδιάμεση αξιολόγηση των προγραμμάτων του ΧΜΠΑ, για την κοινοποίηση παρατυπιών στην εφαρμογή των διαρθρωτικών ταμείων και για τη λήξη των προγραμμάτων για την περίοδο 1994-1999, για την λήξη των επιχειρησιακών προγραμμάτων και των ενιαίων εγγράφων προγραμματισμού και για τον κανόνα N+2 για την αποδέσμευση των πιστώσεων που παρέμειναν αχρησιμοποίητες, για την εφαρμογή του ΠΠΠ IV και των σχετικών προγραμμάτων παροχής βοήθειας, για τις προτάσεις της ΕΚ σχετικά με την απλοποίηση της διαχείρισης των διαρθρωτικών ταμείων, για τα αποτελέσματα της πρόσκλησης υποβολής προτάσεων για «καινοτόμους ενέργειες» και για την ανακοίνωση για περαιτέρω ενδεικτικές κατευθυντήριες γραμμές για τις υποψήφιες χώρες (διαρθρωτικά ταμεία και ταμεία συνοχής).

9. ΕΣΩΤΕΡΙΚΗ ΑΓΟΡΑ

>ΘΕΣΗ ΠIΝΑΚΑ>

Οι περισσότερες επιτροπές σε αυτούς τους τομείς εκτελούν από κοινού το έργο της εφαρμογής της νομοθεσίας με συμβουλευτικές δραστηριότητες εκτός της διάρθρωσης της «επιτροπολογίας». Το 2002, σημαντικό ήταν το έργο που επιτέλεσε η Συμβουλευτική Επιτροπή για τον Τραπεζικό Τομέα στους τομείς της επάρκειας κεφαλαίων και των διεθνών λογιστικών προτύπων. Στον τομέα των ασφαλίσεων, η Επιτροπή για Θέματα Ασφαλίσεων διεξήγαγε εκτενείς συζητήσεις σχετικά με τους κανόνες συνετής διαχείρισης που εφαρμόζονται στις εταιρίες αντασφάλισης, τις νομοθετικές προτάσεις που καλύπτουν τις χρηματοοικονομικές εταιρίες ετερογενών εκμεταλλεύσεων και την υποχρέωση λογοδότησης για το περιβάλλον. Τέλος, στον τομέα των δημόσιων συμβάσεων, η συμβουλευτική επιτροπή αντάλλαξε απόψεις σχετικά με τις νομοθετικές εργασίες που βρίσκονται σε εξέλιξη για την τροποποίηση των ισχυουσών οδηγιών, και σχετικά με τις διεθνείς διαπραγματεύσεις για την τροποποίηση της συμφωνίας για τις δημόσιες συμβάσεις (ΣΔΣ).

Το 2002, στον τομέα των χρηματοπιστωτικών υπηρεσιών ιδρύθηκε μια νέα επιτροπή, η Κανονιστική Επιτροπή Λογιστικών Θεμάτων, ενώ η Επιτροπή Σχέσεων ΟΣΕΚΑ [29] επιφορτίστηκε με μια διαδικασία επιτροπολογίας (κανονιστική) βάσει της οδηγίας 2001/108/EΚ [30]. Οι δραστηριότητες σε αυτό τον τομέα αναμένεται να αναπτυχθούν αλματωδώς στα επόμενα χρόνια με την εφαρμογή των ρυθμίσεων "Lamfalussy" και του προγράμματος δράσης για τις χρηματοπιστωτικές υπηρεσίες.

[29] Oργανισμοί Συλλογικών Επενδύσεων σε Κινητές Αξίες.

[30] Οδηγία 2001/108/EΚ του Ευρωπαϊκού Κοινοβουλίου και του Συμβουλίου, της 21ης Ιανουαρίου 2002, για την τροποποίηση της οδηγίας 85/611/EΟΚ του Συμβουλίου για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ), όσον αφορά τις επενδύσεις των ΟΣΕΚΑ - ΕΕ L 41 της 13.02.2002, σ. 35.

Στις σημαντικές γνώμες που εκδόθηκαν το 2002 από τις επιτροπές που διαχειρίζεται η ΓΔ MARKT περιλαμβάνεται, ιδίως, η γνώμη για ένα σχέδιο μέτρου που ορίζει τις ρυθμίσεις εφαρμογής και τις επιβαρύνσεις σχετικά με την εφαρμογή του κανονισμού (ΕΚ) αριθ. 6/2002 για τα κοινοτικά σχέδια και υποδείγματα.

Ομοίως, σε ό,τι αφορά την προστασία των προσωπικών δεδομένων, η Επιτροπή για την Προστασία των Δεδομένων Προσωπικού Χαρακτήρα εξέδωσε ευνοϊκή γνώμη για μία πρόταση απόφασης που αναφέρει ότι η Αργεντινή εξασφαλίζει "επαρκές επίπεδο προστασίας" σύμφωνα με το άρθρο 25 της οδηγίας 95/46/EΚ.

10. ΠΕΡΙΦΕΡΕΙΑΚΗ ΠΟΛΙΤΙΚΗ

>ΘΕΣΗ ΠIΝΑΚΑ>

Οι ακόλουθες επιτροπές ασχολήθηκαν με υποθέσεις που όντως αξίζει να επισημανθούν λόγω της σημασίας που παρουσιάζουν για τον τομέα:

Η Επιτροπή για την Ανάπτυξη και την Ανασυγκρότηση των Περιφερειών (CDRR) λειτουργεί ως επιτροπή διαχείρισης όταν ασχολείται με τους κανόνες που εφαρμόζουν τον κανονισμό των διαρθρωτικών ταμείων αριθ. 1260/1999 και ως συμβουλευτική επιτροπή σε άλλα θέματα. Επιπροσθέτως, ενεργεί ως φόρουμ για πληροφορίες και συζητήσεις κάθε ειδικού θέματος που συνδέεται με την εφαρμογή των διαρθρωτικών ταμείων, ιδίως του Ευρωπαϊκού Ταμείου Περιφερειακής Ανάπτυξης (ΕΤΠΑ). Το 2002 χαρακτηρίστηκε κυρίως από τις συζητήσεις των προτάσεων της Επιτροπής για απλοποίηση, αποσαφήνιση, συντονισμό και ευέλικτη διαχείριση των διαρθρωτικών πολιτικών. Για την προτεινόμενη τροποποίηση των κανονισμών εφαρμογής για την επιλεξιμότητα, κρίθηκε αναγκαία η ψηφοφορία με γραπτή διαδικασία στο εσωτερικό της CDRR λόγω της μεγάλης διάστασης απόψεων των κρατών μελών. Τα αποτελέσματα αυτών των συζητήσεων διαμόρφωσαν την ανακοίνωση της Επιτροπής για την απλοποίηση, που εγκρίθηκε από την Επιτροπή στις 25.4.2003.

Η επιτροπή ΙSPA εξέδωσε ευνοϊκή γνώμη για τις κατευθυντήριες γραμμές για τις τελικές εκθέσεις σχετικά με τα μέτρα της ISPA, καθώς επίσης και για μια πρόταση για την ενίσχυση των διατάξεων του Παραρτήματος III.4 των Πρωτοκόλλων Χρηματοδότησης σχετικά με την χρηματοοικονομική διαχείριση και έλεγχο και τις παρατυπίες. Επιπροσθέτως, η Επιτροπή υπέβαλε έκθεση για τις δραστηριότητές της στο πλαίσιο του «προγράμματος δράσης τεχνικής συνδρομής το 2001» της ISPA και για τις λεπτομέρειες της διαδικασίας μετάβασης από την ISPA στο Ταμείο Συνοχής.

11. ΦΟΡΟΛΟΓΙΑ ΚΑΙ ΤΕΛΩΝΕΙΑΚΗ ΕΝΩΣΗ

>ΘΕΣΗ ΠIΝΑΚΑ>

Το 2002, οι εννέα επιτροπές που λειτουργούν στον τομέα της φορολόγησης και των τελωνείων εξέδωσαν 58 ευνοϊκές γνώμες και μία «απουσία γνώμης».

Οι ακόλουθες επιτροπές ασχολήθηκαν με υποθέσεις που όντως αξίζει να επισημανθούν λόγω της σημασίας που παρουσιάζουν για τον τομέα:

Το πρόγραμμα "Τελωνείο 2002" το οποίο διαχειρίζεται η Επιτροπή Τελωνείων 2002 παρείχε, μεταξύ άλλων, ένα μείζον δίκτυο πληροφορικής για την επεξεργασία των Διαμετακομίσεων και των Δασμών στο πλαίσιο του προγράμματος "Τελωνείο 2002". Οι πολυάριθμες κοινές ενέργειες που αναλήφθηκαν το 2002 είχαν υψηλά ποσοστά συμμετοχής τόσο από τα κράτη μέλη όσο και από τις υποψήφιες χώρες.

Οι εργασίες της Επιτροπής για την Εξαγωγή και την Επιστροφή Πολιτιστικών Αγαθών επικεντρώθηκαν ουσιαστικά στο σχέδιο κατευθυντήριων γραμμών για την εφαρμογή του κανονισμού αριθ. 3911/92 σχετικά με την εξαγωγή πολιτιστικών αγαθών, στη διοικητική συνεργασία μεταξύ των αρμόδιων αρχών και σε ένα νέο έντυπο άδειας εξαγωγής.

Η Επιτροπή αμοιβαίας βοήθειας στον τομέα της είσπραξης απαιτήσεων εξέδωσε ευνοϊκή γνώμη για το σχέδιο οδηγίας της Επιτροπής 2002/94/EΚ της 9ης Δεκεμβρίου 2002 για τη θέσπιση λεπτομερών κανόνων εφαρμογής ορισμένων διατάξεων της οδηγίας 76/308/EΟΚ του Συμβουλίου για την αμοιβαία συνδρομή για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτρα.

Οι εργασίες της Επιτροπής Ειδικών Φόρων Κατανάλωσης αφιερώθηκαν στη μελέτη ενός μηχανογραφημένου συστήματος διακίνησης και ελέγχου ("EMCS").

12. ΕΚΠΑΙΔΕΥΣΗ ΚΑΙ ΠΟΛΙΤΙΣΜΟΣ

>ΘΕΣΗ ΠIΝΑΚΑ>

Οι ακόλουθες επιτροπές ασχολήθηκαν με υποθέσεις που όντως αξίζει να επισημανθούν λόγω της σημασίας που παρουσιάζουν για τον τομέα:

H Επιτροπή Socrates εξέδωσε ευνοϊκή γνώμη σχετικά με τις ετήσιες πολιτικές προτεραιότητες που ορίζονται για το πρόγραμμα και οι οποίες αφορούν το πλαίσιο των τρεχουσών πολιτικών συζητήσεων στο Συμβούλιο, και προετοίμασε την αξιολόγηση του προγράμματος (εθνικές εκθέσεις, ενδιάμεση αξιολόγηση) που θα ενσωματωθεί στην εκ των προτέρων αξιολόγηση για τη νέα γενιά προγραμμάτων.

Η Επιτροπή Tempus συζήτησε την επικείμενη επέκταση του προγράμματος Tempus στις χώρες MEDA. Η επιτροπή εξέδωσε ευνοϊκή γνώμη για το συμπλήρωμα MEDA του οδηγού των υποψηφίων. Η αξιολόγηση του Tempus ΙΙβ και του Tempus ΙΙΙ και τα αποτελέσματα της άσκησης επιλογής του 2001 ήταν τα κύρια σημεία ενημέρωσης.

Η επιτροπή Leonardo da Vinci εξέδωσε επίσημες γνώμες για το κείμενο της πρόσκλησης υποβολής προτάσεων για την περίοδο 2003-2004, για το στατιστικό πρόγραμμα της περιόδου 2003-2004, για το σχέδιο των καταλόγων επιλογής για το 2002, για το χρονοδιάγραμμα εφαρμογής της πρόσκλησης για την περίοδο 2003-2004 (1ο έτος επιλογής), για το πρόγραμμα εργασίας του 2003 και για το σχέδιο καταλόγου επιλογής των προκαταρκτικών προτάσεων (προ. Γ).

Η επιτροπή ΠΟΛΙΤΙΣΜΟΣ 2000 εξέδωσε ευνοϊκή γνώμη για τα εξής βασικά θέματα που αφορούν το πρόγραμμα Πολιτισμός 2000: σχέδια που προτάθηκαν από το πρόγραμμα Πολιτισμός 2000 για οικονομική στήριξη από την ΕΕ στο πλαίσιο της πρόσκλησης υποβολής προτάσεων του 2002, έγκριση των σχεδίων που προτάθηκαν για οικονομική στήριξη από την ΕΕ ύστερα από ειδική πρόσκληση υποβολής προτάσεων για μια ευρωπαϊκή παρουσία στην Αγία Πετρούπολη το 2003, oργάνωση Ευρωπαϊκού Βραβείου Πολιτιστικής Κληρονομιάς. προϋπολογισμός για το 2002 [Μέρος Β], έγκριση σχεδίων που προτάθηκαν από το πρόγραμμα Πολιτισμός 2000 για οικονομική στήριξη από την ΕΕ για τις «Ευρωπαϊκές Ημέρες Πολιτιστικής Κληρονομιάς», έγκριση πρότασης για μια κοινή δράση με το Συμβούλιο της Ευρώπης στον τομέα της πολιτιστικής κληρονομιάς για την περιοχή των Βαλκανίων.

Οι δύο πολιτικά σημαντικότεροι φάκελοι που εξετάστηκαν από την Επιτροπή Νεολαίας αφορούσαν: 1) τη διανομή των κονδυλίων και τα κριτήρια και τις ρυθμίσεις για την εφαρμογή του κοινοτικού προγράμματος δράσης για τη νεολαία για τις διασυνοριακές περιοχές της Ευρωπαϊκής Ένωσης που συνορεύουν με υποψήφιες χώρες, ένα πρόγραμμα σχεδιασμένο για να προωθήσει την πολιτιστική πλευρά της περιόδου μέχρι τη διεύρυνση και για να διευκολύνει την ένταξη και την προσέγγιση μεταξύ των λαών των σχετικών περιοχών. και 2) κατευθυντήριες γραμμές πολιτικής για την εφαρμογή του προγράμματος Νεολαία το 2003. Πέρα από τις διοικητικές και δημοσιονομικές διοικητικές ρυθμίσεις για την εφαρμογή του προγράμματος, η επιτροπή έθεσε τις οκτώ προτεραιότητες που πρέπει να επιδιωχθούν μέσω διαφορετικών ενεργειών του προγράμματος το 2003, οι οποίες πηγάζουν από τις κατευθυντήριες γραμμές που ορίζει το Λευκό Βιβλίο της Επιτροπής «Μια νέα ώθηση για τη νεολαία της Ευρώπης».

Η Επιτροπή MEDIA, υποεπιτροπή "Media Plus", εξέδωσε ευνοϊκή γνώμη για την τροποποίηση των κατευθυντήριων γραμμών (σχετικά με τη χρηματοδότηση για την ανάπτυξη δέσμης σχεδίων (slate funding), μεμονωμένα σχέδια, επιλεκτική στήριξη, στήριξη στο κινηματογραφικό δίκτυο, δοκιμαστικά σχέδια, φεστιβάλ και προώθηση σε τρίτες χώρες). Επίσης, η επιτροπή ενημερώθηκε και συμμετείχε σε διαβουλεύσεις κατά την επιλογή των σχεδίων προς χρηματοδότηση. Η υποεπιτροπή "Media Training" εξέδωσε ευνοϊκή γνώμη για δύο προσκλήσεις υποβολής προτάσεων που δημοσιεύτηκαν το 2002. Επιπροσθέτως, η επιτροπή εξέδωσε ευνοϊκή γνώμη για 12 σχέδια κατάρτισης (επί συνόλου 35 σχεδίων που προτάθηκαν για χρηματοδότηση), για τα οποία η κοινοτική συνεισφορά υπερέβη τα 200.000 ευρώ.

13. ΥΓΕΙΑ ΚΑΙ ΠΡΟΣΤΑΣΙΑ ΤΩΝ ΚΑΤΑΝΑΛΩΤΩΝ

>ΘΕΣΗ ΠIΝΑΚΑ>

Δύο μείζονα γεγονότα χαρακτήρισαν την οργάνωση των επιτροπών που επικουρούν την Επιτροπή στους τομείας της ασφάλειας των τροφίμων και της προστασίας της υγείας αντίστοιχα.

Με την έναρξη ισχύος του κανονισμού (ΕΚ) 178/2002, ορισμένες επιτροπές που προηγουμένως λειτουργούσαν στον τομέα της ασφάλειας των τροφίμων αντικαταστάθηκαν από μία και μοναδική Μόνιμη επιτροπή για την τροφική αλυσίδα και την υγεία των ζώων (SCoFCAH). Αυτό αποτελεί συνέπεια της νέας συνολικής προσέγγισης σε θέματα που συνδέονται με την ασφάλεια των τροφίμων όπως περιγράφεται από το Λευκό Βιβλίο για τη νομοθεσία των τροφίμων και από τις πρόσφατα εγκριθείσες διατάξεις του κανονισμού (ΕΚ) 178/2002.

Κατά συνέπεια, η Μόνιμη Επιτροπή Τροφίμων, η Μόνιμη Επιτροπή Ζωοτροφών και η Μόνιμη Κτηνιατρική Επιτροπή αντικαταστάθηκαν από τη νέα επιτροπή. Ομοίως, οι δραστηριότητες της Μόνιμης Φυτοϋγειονομικής Επιτροπής αντικαταστάθηκαν από τις δραστηριότητες της νέας επιτροπής για θέματα που συνδέονται με τα φυτοφάρμακα και τον καθορισμό ανώτατων επιπέδων καταλοίπων.

Επιπροσθέτως, στον τομέα της προστασίας της δημόσιας υγείας, εγκρίθηκε ένα νέο πρόγραμμα κοινοτικής δράσης στον τομέα της δημόσιας υγείας για την περίοδο 2003-2008. Προβλέπεται μια νέα ολοκληρωμένη προσέγγιση που θα αντικαταστήσει τα επτά σημερινά τομεακά προγράμματα, η εφαρμογή των οποίων θεμελιωνόταν στη συνδρομή επτά διαφορετικών επιτροπών. Η νέα επιτροπή για το πρόγραμμα δημόσιας υγείας θα χρησιμοποιεί ταυτόχρονα τις διαδικασίες διαχείρισης και τις συμβουλευτικές διαδικασίες που προβλέπει η απόφαση 1999/468/ΕΚ του Συμβουλίου, σε συνάρτηση με τα θέματα που της υποβάλλονται.

Ο τομεασ τησ γενικησ νομοθεσιασ τροφιμων τησ SCoFCAH αφορούσε ειδικότερα και/ή εξέδιδε ευνοϊκές γνώμες για τα εξής θέματα: επισήμανση των τροφίμων που περιέχουν καφεϊνη -και κινίνη- , επισήμανση των υποπροϊόντων κρέατος (συμφωνία για μεταβατικές ρυθμίσεις) και καθορισμός του καταλόγου, των οριακών τιμών συγκεντρώσεων και των ενδείξεων για την επισήμανση των συστατικών των φυσικών μεταλλικών νερών, καθώς και των όρων χρήσης του εμπλουτισμένου με όζον αέρα στην κατεργασία ορισμένων φυσικών μεταλλικών νερών και νερών πηγής.

Ο τομεασ Τοξικολογικησ ασφαλειασ της SCoFCAH συζήτησε και/ή ενέκρινε μια σειρά ευνοϊκών γνωμών για νομοθετικά μέτρα που συνδέονται με τον καθορισμό ανώτατων επιπέδων για ορισμένες προσμείξεις στα τρόφιμα και ιδιαιτέρως τις αφλατοξίνες, την ωχρατοξίνη Α και τα νιτρικά άλατα, την αναστολή της διάθεσης στην αγορά και της εισαγωγής ζελέ ζαχαροπλαστικής που περιέχει την πρόσθετη ύλη τροφίμων E 425 konjac, τα πλαστικά υλικά που έρχονται σε επαφή με τρόφιμα, ειδικά κριτήρια καθαρότητας για τα πρόσθετα τροφίμων εκτός από τα χρώματα και τις γλυκαντικές ουσίες, φυτοφάρμακα στα σκευάσματα για βρέφη και στα σκευάσματα δεύτερης βρεφικής ηλικίας και φυτοφάρμακα στα σκευάσματα που περιέχουν δημητριακά και στα τρόφιμα για βρέφη και μικρά παιδιά.

Η νέα Επιτροπη "Δημοσιασ υγειασ", αφού ενέκρινε τoν εσωτερικό της κανονισμό, συζήτησε και εξέδωσε ευνοϊκές γνώμες για τα σχέδια του (πρώτου) ετήσιου προγράμματος εργασίας για το 2003 καθώς και για τα σχέδια κανόνων, κριτηρίων και διαδικασιών για την επιλογή και τη χρηματοδότηση ενεργειών στο πλαίσιο του προγράμματος 'Δημόσια Υγεία'.

14. ΔΙΚΑΙΟΣΥΝΗ ΚΑΙ ΕΣΩΤΕΡΙΚΕΣ ΥΠΟΘΕΣΕΙΣ

>ΘΕΣΗ ΠIΝΑΚΑ>

Επτά επιτροπές δραστηριοποιήθηκαν στον τομέα αυτόν το 2002. Τα καθήκοντά τους ήταν να βοηθούν την Επιτροπή στην κατάρτιση πολιτικών, με επικέντρωση σε ευαίσθητες τεχνικές πλευρές αυτών των πολιτικών (επιτροπή θεωρήσεων και επιτροπή ανάπτυξης της δεύτερης γενιάς του συστήματος πληροφόρησης Σένγκεν - SIS II), και στην εφαρμογή των προγραμμάτων χρηματοδότησης που διαχειρίζεται η Επιτροπή (επιτροπές προγραμμάτων ΔΑΦΝΗ, ARGO, AGIS και επιτροπή για το πρόγραμμα-πλαίσιο στον τομέα της δικαστικής συνεργασίας σε αστικές υποθέσεις, και συμβουλευτική επιτροπή του ευρωπαϊκού ταμείου για τους πρόσφυγες). Η επιτροπή του προγράμματος AGIS προβλέπεται στον Τίτλο VI της ΣΕΕ (τρίτος πυλώνας) και ιδρύθηκε με την απόφαση 2002/630/ΔΕΥ του Συμβουλίου της 22ας Ιουλίου 2002, η οποία είναι ευθυγραμμισμένη με την απόφαση 1999/468/EΚ του Συμβουλίου.

15. ΕΞΩΤΕΡΙΚΕΣ ΣΧΕΣΕΙΣ

>ΘΕΣΗ ΠIΝΑΚΑ>

Στις 20 Δεκεμβρίου 2002, το Συμβούλιο εξέδωσε τον κανονισμό (EΚ) αριθ. 2368/2002 για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών [31], που ιδρύει μια νέα επιτροπή η οποία λειτουργεί στο πλαίσιο της διαδικασίας διαχείρισης.

[31] ΕΕ L 358 της 31.12.2002, σ. 28.

Η συμβουλευτική επιτροπή του ΕXPROM [32] επικεντρώθηκε στην εκστρατεία προώθησης των εξαγωγών "EU Gateway to Japan". Δόθηκαν πληροφορίες για τα τελικά αποτελέσματα της δεύτερης εκστρατείας (1997-2001) και για τους μηχανισμούς εφαρμογής της νέας εκστρατείας (που ξεκίνησε το 2002). Σε ό,τι αφορά το πρόγραμμα επιμόρφωσης στελεχών, η Επιτροπή παρείχε ενημέρωση για την εφαρμογή του προγράμματος στην Ιαπωνία και στην Κορέα. Οι αντιπροσωπείες εξέφρασαν την ικανοποίησή τους για τις πρωτοβουλίες της Επιτροπής.

[32] Σύμφωνα με τις εσωτερικές ρυθμίσεις της Επιτροπής σχετικά με την κατανομή αρμοδιοτήτων στον τομέα των εξωτερικών σχέσεων, η ΓΔ RELEX συνέβαλε στη λειτουργία των επιτροπών CARDS, MEDA, ALA, Ανθρώπινων Δικαιωμάτων και TACIS, ενώ άσκησε και την προεδρία των συνεδριάσεων των εν λόγω επιτροπών (βλ. σημείο 18, AIDCO).

16. ΕΜΠΟΡΙΟ

>ΘΕΣΗ ΠIΝΑΚΑ>

Οι ακόλουθες επιτροπές ασχολήθηκαν με υποθέσεις που όντως αξίζει να επισημανθούν λόγω της σημασίας που παρουσιάζουν για τον τομέα:

Oι επιτροπές διασφάλισης (καθεστώς εισαγωγών) επικεντρώθηκαν στη διαδικασία διασφάλισης της ΕΚ για τις εισαγωγές χάλυβα που επιβλήθηκε σε ανταπόκριση προς τους δασμούς διασφάλισης των ΗΠΑ που εφαρμόστηκαν το Μάρτιο του 2002. Οι επιτροπές κλήθηκαν, σε διάφορα στάδια, να αποφανθούν σχετικά με τις ενέργειες που πρότεινε η Επιτροπή, δηλ. εποπτεία των εισαγωγών, διαδικασία διερεύνησης, προσωρινά και οριστικά μέτρα διασφάλισης.

Η Επιτροπή ΤΒR ασχολήθηκε με αρκετές περιπτώσεις σχετικές με την άσκηση των κοινοτικών δικαιωμάτων στο πλαίσιο των κανόνων του διεθνούς εμπορίου, ιδίως με εκείνους που έχουν οριστεί υπό την αιγίδα του ΠΟΕ. Μεταξύ των πρακτικών που διερευνήθηκαν ήταν οι εξής: έλλειψη προστασίας, εκ μέρους του Καναδά, της γεωγραφικής ένδειξης "Bordeaux και Medoc", χορήγηση επιδοτήσεων, ή άλλων προνομίων, σε κορεατικά ναυπηγεία από τη Δημοκρατία της Κορέας, και νομοθεσία των ΗΠΑ για το δικαίωμα δημιουργού που εξαιρεί τα εστιατόρια, τα μπαρ, τα καταστήματα ή οποιοδήποτε άλλο δημόσιο χώρο από την υποχρέωση λήψης άδειας για την αναμετάδοση μουσικών έργων.

H Επιτροπή Γενικευμένων Δασμολογικών Προτιμήσεων συζήτησε θέματα σχετικά με τα αιτήματα των δικαιούχων χωρών για τα ειδικά προγράμματα κινήτρων για την προστασία του περιβάλλοντος και της εργασίας, και εξέδωσε γνώμες για τον καθορισμό αφορολόγητων δασμολογικών ποσοστώσεων για τη ζάχαρη και το ρύζι για τις λιγότερο ανεπτυγμένες χώρες. Ύστερα από μια μη ευνοϊκή ψηφοφορία στην Επιτροπή Γενικευμένων Δασμολογικών Προτιμήσεων, το σχέδιο κανονισμού της Επιτροπής για την εφαρμογή του άρθρου 12 του κανονισμού ΣΓΠ παραπέμφθηκε στο Συμβούλιο. Οι συζητήσεις κατέληξαν σε συμβιβασμό σχετικά με το πρόγραμμα εφαρμογής της διαβάθμισης. Επίσης, η «ρήτρα κρίσης» (που εφαρμόζεται μέσω τροπολογίας στον κανονισμό ΣΓΠ) εφαρμόστηκε στον κανονισμό. Tο κείμενο τελικά εγκρίθηκε υπό μορφή κανονισμού του Συμβουλίου [33].

[33] Κανονισμός (EΚ) αριθ. 815/2003 του Συμβουλίου της 8ης Μαϊου 2003 για την εφαρμογή του άρθρου 12 του κανονισμού (EΚ) αριθ. 2501/2001 για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004, ΕΕ L 116 της 13.5.2003, σ. 3.

Η επιτροπή που ασχολείται με τις ποσοστώσεις των μη κλωστοϋφαντουργικών προϊόντων καταγωγής Λαϊκής Δημοκρατίας της Κίνας εξέδωσε ευνοϊκή γνώμη για τα κριτήρια και τις παραμέτρους που πρέπει να χρησιμοποιούνται για τη χορήγηση ποσοστώσεων μεταξύ των υποψήφιων εισαγωγέων.

17. ΔΙΕΥΡΥΝΣΗ

>ΘΕΣΗ ΠIΝΑΚΑ>

Όλα τα προγράμματα (66) που υποβλήθηκαν στην Επιτροπή Διαχείρισης του Ρhare εγκρίθηκαν. Δεσμεύτηκε το σύνολο του προϋπολογισμού του Phare για το 2002. Το Phare εξακολουθεί να επικεντρώνεται σε δύο κύριες προτεραιότητες: την ενίσχυση των θεσμικών ικανοτήτων και την επένδυση. Στο εσωτερικό των εθνικών προγραμμάτων, η συνολική αναλογία της στήριξης για ενίσχυση των θεσμικών ικανοτήτων και επένδυση το 2002 ήταν 40% και 60% αντίστοιχα. Ωστόσο, αυτά τα ποσοστά διαφέρουν κατά πολύ από τη μια χώρα στην άλλη. Το 2002, το Phare συνέχισε να αυξάνει τη στήριξη που παρέχει για την οικονομική και κοινωνική συνοχή. Παρουσιάστηκε μια στρατηγική για τη σταδιακή κατάργηση των εθνικών προγραμμάτων Phare και των διασυνοριακών προγραμμάτων Phare στις υποψήφιες χώρες. Αναθεωρήθηκαν οι κατευθυντήριες γραμμές του Phare και ο κανονισμός της Επιτροπής για τη διασυνοριακή συνεργασία. Δόθηκε νέα ώθηση στη διαδικασία EDIS μέσω της έγκρισης οριζοντίου προγράμματος.

18. ΥΠΗΡΕΣΙΑ ΕΥΡΩΠΑΪΚΗΣ ΒΟΗΘΕΙΑΣ (EUROPE AID) - ΓΡΑΦΕΙΟ ΣΥΝΕΡΓΑΣΙΑΣ

>ΘΕΣΗ ΠIΝΑΚΑ>

Η Επιτροπή επικουρείται από οκτώ επιτροπές για την εφαρμογή της εξωτερικής κοινοτικής βοήθειας. Πέντε επιτροπές εργάζονται για τα προγράμματα συνεργασίας στις εξής γεωγραφικές ζώνες: Νότια Μεσόγειος και Μέση Ανατολή (MED), κράτη των Βαλκανίων (CARDS), Ανατολική Ευρώπη και Κεντρική Ασία (TACIS), Aσία και Λατινική Αμερική (PVD-ALA) και Νότια Αφρική. Οι άλλες τρεις επιτροπές εργάζονται για προγράμματα που ασχολούνται με τα εξής θέματα: ασφάλεια των τροφίμων και επισιτιστική βοήθεια, Ευρωπαϊκή Πρωτοβουλία για τη Δημοκρατία και τα Ανθρώπινα Δικαιώματα (EIDHR), και συνεργασία με ΜΚΟ [34].

[34] Από τις αρχές του 2001, με την ίδρυση του Γραφείου Συνεργασίας EuropeAid και σύμφωνα με τις εσωτερικές ρυθμίσεις της Επιτροπής σχετικά με την κατανομή αρμοδιοτήτων στον τομέα των εξωτερικών σχέσεων, η EuropeAid παρέχει τη Γραμματεία των αναπτυξιακών επιτροπών. Οι υπηρεσίες της Γενικής Διεύθυνσης Ανάπτυξης συνέβαλαν στη λειτουργία και άσκησαν καθήκοντα προέδρου στις συνεδριάσεις της EDF, των ΜΚΟ, της Νότιας Αφρικής και της Επιτροπής για την Ασφάλεια των Τροφίμων και την Επισιτιστική Βοήθεια.

Οι επιτροπές αυτές συνεδρίασαν συνολικά 40 φορές το 2002, ενώ πραγματοποιήθηκαν και οκτώ συνεδριάσεις της Επιτροπής για το Ευρωπαϊκό Ταμείο Ανάπτυξης [35]. Σκοπός του ταμείου αυτού είναι να χρηματοδοτεί την κοινοτική βοήθεια στις χώρες της Αφρικής νοτίως της Σαχάρας, της Καραϊβικής και του Ειρηνικού (ΑΚΕ).

[35] Παρόλο που η Επιτροπή για το Ευρωπαϊκό Ταμείο Ανάπτυξης δεν εμπίπτει στην «επιτροπολογία» με τη στενή έννοια, δεδομένης της ειδικής φύσης της επιτροπής αυτής, το έργο και ο ρόλος της είναι παρόμοια με εκείνα των προαναφερόμενων επιτροπών.

Στη διάρκεια των συνεδριάσεών τους, οι επιτροπές συνέχισαν να εξετάζουν τα εθνικά και περιφερειακά έγγραφα στρατηγικής και τα πολυετή ενδεικτικά προγράμματα για τις γεωγραφικές περιοχές όπου δεν είχε γίνει δυνατό να ολοκληρωθεί η άσκηση αυτή το 2001. Τα έγγραφα αυτά παρουσιάζουν, για την περίοδο 2000-2006, το στρατηγικό πλαίσιο και τις προτεραιότητες για την κοινοτική δράση παροχής βοήθειας και τους σχετικούς προϋπολογισμούς που θα διατεθούν. Παρέχουν, κατ' αυτό τον τρόπο, ένα ζωτικής σημασίας εργαλείο για να εξασφαλίζεται η συνοχή και η συγκέντρωση της εξωτερικής κοινοτικής βοήθειας, και ο συντονισμός με τη δράση που αναλαμβάνουν άλλοι χορηγοί.

Οι επιτροπές εξέφρασαν επίσης τις απόψεις τους για τα σχέδια και τα προγράμματα που πρότεινε η Επιτροπή για χρηματοδότηση το 2002 στο πλαίσιο των διάφορων προγραμμάτων εξωτερικής βοήθειας [36].

[36] Παρόλο που ο συντονισμός με τα κράτη μέλη για την προετοιμασία και την εφαρμογή σχεδίων διεξάγεται κατά πρώτο λόγο σε τοπικό επίπεδο στη δικαιούχο χώρα, οι επιτροπές παρέχουν το κατάλληλο φόρουμ για το συντονισμό των πολιτικών και των στρατηγικών που θα επιδιωχθούν, συμπεριλαμβανομένων εκείνων που αφορούν καταστάσεις κρίσης.

19. ΑΝΘΡΩΠΙΣΤΙΚΗ ΒΟΗΘΕΙΑ

>ΘΕΣΗ ΠIΝΑΚΑ>

Η Επιτροπή Ανθρωπιστικής Βοήθειας (HAC) (που ιδρύθηκε σύμφωνα με το άρθρο 17 του κανονισμού 1257/96 για την ανθρωπιστική βοήθεια) εξέδωσε ευνοϊκές γνώμες για 36 σχέδια αποφάσεων για ανθρωπιστική οικονομική βοήθεια και συζήτησε περίπου 60 θέματα στρατηγικής και/ή πολιτικής όπως η στρατηγική βοήθειας της ECHO, η στρατηγική ενημέρωσης της ECHO, οι μηχανισμοί πρόληψης των κρίσεων, η πολιτική άμυνα, η επισιτιστική κρίση στη Νότια Αφρική, η συνεργασία της ECHO με οργανισμούς του ΟΗΕ και ΜΚΟ, συμπεριλαμβανομένων αποστολών της ECHO, αξιολογήσεων και στατιστικών στοιχείων. Το 2002, ιδρύθηκε ομάδα εργασίας για την πολιτική των κρατών μελών σχετικά με τις ΜΚΟ. Πέρα από τις επίσημες συνεδριάσεις της HAC, η επιτροπή συνεδριάζει επίσης άτυπα μία ή δύο φορές τον χρόνο, στην πρωτεύουσα της χώρας που ασκεί την προεδρία της ΕΕ. Κατά τις άτυπες συνεδριάσεις, ανώτεροι αντιπρόσωποι των ανθρωπιστικών αρχών στα κράτη μέλη και στην ECHO συζητούν θέματα στρατηγικής, πολιτικής ή θεματικές ενότητες που δεν εμπίπτουν στο πλαίσιο των επίσημων συνεδριάσεων της HAC. Μια τέτοια συνεδρίαση πραγματοποιήθηκε τον Οκτώβριο του 2002 στην Κοπεγχάγη, όπου τα θέματα που συζητήθηκαν ήταν "Πολιτικές και ανθρωπιστικές πλευρές της διαχείρισης των κρίσεων" και "Διδάγματα και παρακολούθηση της ανθρωπιστικής εργασίας".

20. ΣΤΑΤΙΣΤΙΚΉ ΥΠΗΡΕΣΊΑ (EUROSTAT)

>ΘΕΣΗ ΠIΝΑΚΑ>

Οι δραστηριότητες των επιτροπών στον τομέα αυτόν το 2002 επικεντρώθηκαν στην ολοκλήρωση της εφαρμογής του κοινοτικού στατιστικού προγράμματος για την περίοδο 1998-2002 [37]. Οι άλλες δραστηριότητες έδωσαν το έναυσμα για συζητήσεις σχετικά με τη βελτίωση της μεθοδολογίας, ώστε να παρέχεται μια υψηλής ποιότητας στατιστική υπηρεσία με σκοπό οι στρατηγικές και οι προτεραιότητες να υποστηρίζουν τη λήψη αποφάσεων σε κοινοτικό επίπεδο.

[37] Απόφαση 1999/126/EΚ του Συμβουλίου, της 22ας Δεκεμβρίου 1998, σχετικά με το κοινοτικό στατιστικό πρόγραμμα 1998 - 2002 (ΕΕ L 42 της 16.02.1999, σ.1).

Η Επιτροπή του Προγράμματος Στατιστικής (SPC) εξακολούθησε να διαδραματίζει ένα σημαντικό ρόλο γενικού συντονισμού για να εξασφαλίζεται η συνεκτικότητα μεταξύ των ενεργειών που πρόκειται να αναληφθούν και ενεργειών που αποφασίζονται στο πλαίσιο των εθνικών στατιστικών προγραμμάτων. Επιπροσθέτως, στο πλαίσιο της δομής της επιτροπολογίας, εξέδωσε ευνοϊκές γνώμες για τις κοινωνικές στατιστικές (αποδοχές και εργατικό δυναμικό), τις μεταφορές, τον οπτικοακουστικό τομέα, τη δομή της οικονομίας και των επιχειρήσεων.

Η Μόνιμη Επιτροπή Γεωργικών Στατιστικών (SCAS) εξέδωσε ευνοϊκές γνώμες για την οργάνωση κοινοτικών δημοσκοπήσεων για τη διάρθρωση των γεωργικών εκμεταλλεύσεων το 2003, το 2005 και το 2007 και για τη συνεχή εφαρμογή της επιτόπιας δειγματοληπτικής έρευνας και τις τεχνικές τηλεπισκόπησης στις γεωργικές στατιστικές για την περίοδο 2002-2003 (σχέδιο LUCAS).

Η Επιτροπή Στατιστικών Συναλλαγών Αγαθών με κράτη μέλη (Intrastat) και η Επιτροπή Στατιστικών Συναλλαγών Αγαθών με τρίτες χώρες (Extrastat) εξέτασαν θέματα που συνδέονται με την εφαρμογή των κανονισμών της Intrastat και της Edicom (ευνοϊκές γνώμες για την ετήσια απόφαση της Επιτροπής. εργασίες παρακολούθησης). Οι επιτροπές αυτές εξέτασαν ζητήματα σχετικά με την Edicom, τη συλλογή/επεξεργασία και διάδοση των δεδομένων και τα διάφορα θέματα που αφορούν τη μεθοδολογία. Επιπροσθέτως, η επιτροπή Extrastat εξέτασε σχέδια στον τομέα των διεθνών σχέσεων.

Η Επιτροπή για την Εναρμόνιση του Καθορισμού του Ακαθάριστου Εθνικού Προϊόντος σε τιμή αγοράς (ΑΕΠ) συνέχισε τις συνομιλίες της με τα κράτη μέλη για θέματα που συνδέονται με το Ακαθάριστο Εθνικό Εισόδημα (ΑΕΕ). Εξέτασε τον αντίκτυπο της εισαγωγής του νέου Ευρωπαϊκού Συστήματος Λογαριασμών (ESA 95) το οποίο θα χρησιμοποιηθεί για τον καθορισμό του ΑΕΠ (στο εξής αποκαλούμενο Ακαθάριστο Εθνικό Εισόδημα). εγκρίθηκαν επίσης οι ετήσιες εκτιμήσεις του ΑΕΠ για τους ίδιους πόρους.

Η Επιτροπή του Στατιστικού Απορρήτου εξέτασε την εφαρμογή του κανονισμού (EΚ) αριθ. 831/2002 της Επιτροπής για την εφαρμογή του κανονισμού (EΚ) αριθ. 322/97 του Συμβουλίου σχετικά με τις κοινοτικές στατιστικές, όσον αφορά την πρόσβαση σε εμπιστευτικά δεδομένα για επιστημονικούς σκοπούς.

21. ΠΡΟΫΠΟΛΟΓΙΣΜΟΣ

>ΘΕΣΗ ΠIΝΑΚΑ>

Συμβουλευτική Επιτροπή για τους Ίδιους Πόρους των Κοινοτήτων (ACOR): ο τομέας Προβλέψεων της επιτροπής αυτής κατάρτισε τις προβλέψεις του δημοσιονομικού εισοδήματος για το 2004 με βάση στοιχεία από τα κράτη μέλη. ο τομέας Παραδοσιακών Ίδιων Πόρων εξέτασε τα αποτελέσματα ελέγχων που πραγματοποιήθηκαν στα κράτη μέλη για τους παραδοσιακούς ίδιους πόρους, καθώς και γενικά ζητήματα που συνδέονται με αυτούς τους πόρους, ενώ ο τομέας ΦΠΑ εξέτασε τα αποτελέσματα ελέγχων που πραγματοποιήθηκαν στα κράτη μέλη σχετικά με τους πόρους ΑΕΠ και ΦΠΑ, καθώς και γενικά ζητήματα που συνδέονται με αυτούς τους πόρους.

Επειδή η επιτροπή δεν διεξήγαγε επίσημες ψηφοφορίες, δεν υπάρχει κανένα στοιχείο αναφορικά με τη σημασία αυτών των φακέλων.

22. ΕΥΡΩΠΑΪΚΗ ΥΠΗΡΕΣΙΑ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ

>ΘΕΣΗ ΠIΝΑΚΑ>

Η Επιτροπή Αμοιβαίας Παροχής Βοήθειας στον τελωνειακό και στον αγροτικό τομέα (που ιδρύθηκε με τον κανονισμό (EΚ) αριθ. 515/97 του Συμβουλίου) εξέτασε κυρίως προβλήματα σχετικά με τη διαχείριση και τη χρησιμοποίηση των ενοτήτων πληροφορικής AFIS/CIS για την καταπολέμηση της απάτης. Ζητήθηκε από τα κράτη μέλη να εκπροσωπηθούν με στελέχη των τεχνολογιών πληροφορικής (ΙΤ managers). Πραγματοποιήθηκε παρουσίαση των ρόλων και των αρμοδιοτήτων στη νέα διεύθυνση C/OLAF « Πληροφορίες, επιχειρησιακή στρατηγική και τεχνολογία πληροφορικής » προς τα κράτη μέλη, με στόχο να πραγματοποιηθούν επαφές με την αρμόδια ομάδα διαχείρισης του σχεδίου AFIS στην OLAF. Ακολούθησε επανεξέταση της τρέχουσας κατάστασης του σχεδίου AFIS και των νέων εξελίξεων που αναμένονται ως προς την υποδομή και το λογισμικό, π.χ. η "Πύλη ΑFIS", η "Εικονική OCU" για τις κοινές τελωνειακές επιχειρήσεις, και η "MIS" για την εξαγωγή εμπορευμάτων υψηλού κινδύνου στη Ρωσία.

Τον Οκτώβριο του 1999 είχε ζητηθεί από τα κράτη μέλη να εφαρμόσουν τη μετάβαση των τερματικών AFIS/SID προς το δίκτυο CCN/CSI (αντί για το δίκτυο XXATMI) έως τις 31 Δεκεμβρίου 2002, ώστε να αυξηθεί η ασφάλειά τους και να περικοπούν τα τέλη επικοινωνίας.Δεδομένου του αυξανόμενου αριθμού χρηστών του συστήματος AFIS, η ισχύουσα διαδικασία καταχώρισης των χρηστών για πρόσβαση στις εφαρμογές AFIS επανεξετάστηκε με στόχο να εφαρμοστεί μια αυτοματοποιημένη διαδικασία την οποία θα διαχειρίζονται άμεσα τα κράτη μέλη. Τα ελάχιστα μέτρα ασφάλειας του Συστήματος Πληροφόρησης Τελωνείων (CIS), η διαδικασία εγκατάστασης του "CIS Border Query Tool" (απλοποιημένο εργαλείο έρευνας) και η προετοιμασία της δοκιμαστικής φάσης παρουσιάστηκαν στην επιτροπή με στόχο τη λειτουργική εφαρμογή του συστήματος το 2003. Οι υπηρεσίες της OLAF παρουσίασαν επίσης στην επιτροπή τα πλεονεκτήματα της χρησιμοποίησης της εφαρμογής CIGINFO στις σχέσεις με την Παγκόσμια Οργάνωση Τελωνείων και την BRLR (Κολωνία).